Apple under et historisk hårdt pres | Mobilsiden.dk\nMobilsiden.dk / Nyhedsoversigt / Apple under et historisk hårdt pres\nApple under et historisk hårdt pres\nMobilsiden.dk 24. jul 2013 kl. 08:18\nAnalyse: Apple er ikke længere enerådig hersker på smartphones. Ny innovation er nødvendig for at imødegå presset fra Samsung.\nApple på 5th Avenue, New York. (Foto: John G. Pedersen).\nI 2007 var det let for Apple at overraske den snorksovende mobilbranche. Men i dag skal der kæmpes for at fastholde de faldende markedsandele, hvor det ikke længere er Apple der svinger taktstokken fra USA.\nDet seneste regnskab, Q3 2013, overgik investorernes forventninger. De har ellers været meget bekymrede for, om Apple har mistet evnen til at innovere. Jeg mener dog ikke, der er nogen som helst grund til at ånde lettet op hos hverken Apple, aktieanalytikere eller investorer.\nEt faktum er, at Apple ikke har opfundet noget nyt siden 2010, hvor de sendte den første iPad på markedet, og det bør i et konkurrencepræget elektronikmarked skabe bekymring.\nApple er nødt til at komme med en ”breaking news”-opfindelse, hvis ikke de skal miste yderligere terræn, og en halv tomme-forøgelse af skærmstørrelsen er i den sammenhæng ikke nok.\nFalder på mange punkter\nI begejstringen over regnskabet bør man forholde sig til, at iPad-salget er faldet med 14 procent, set i forhold til samme periode i 2012. Heller ikke Mac-computere og iPod kan der noteres fremgang på.\nApples direktør Tim Cook sagde ved præsentationen af regnskabet, at ”If there are other tablets selling, I don't know what they're being used for”.\nDet kan han have en pointe i. Apples produkter står stadig for det største forbrug af webtrafik og applikationer, men det ændrer ikke på, at salget er presset i flere af produktkategorierne.\niPhone 5 er den mest populære iPhone nogensinde, og det er da også salget af smartphones der redder Apple. I kvartalet blev der solgt 31.2 millioner iPhones, hvilket er en fremgang på 20 procent, i forhold til for et år siden. Men gennemsnitsprisen per solgte produkt er faldet.\n- iPhone er fortsat en succes for Apple\nPrisfaldet hænger sammen med at Apple sælger tidligere topprodukter som iPhone 4 og 4S til lavere priser, hvilket tilfredsstiller den kundegruppe, der ikke vil eller kan betale over 5.000 kroner for en smartphone.\nPresset fra Samsung\nSelvom Apple har fremgang i smartphone-salget er der stadig langt op til Samsungs førsteplads. Den koreanske virksomhed havde i første kvartal 2013 en markedsandel på 30.8 procent, mens Apple måtte nøjes med andenpladsen og 18.2 procent, ifølge analysefirmaet Gartner.\nI tabletkategorien fører Apple og havde en markedsandel i første kvartal 2013 på 39.6 procent, mens Samsung sad på 17.9 procent. Sammenlignet med samme periode et år tilbage går Apple tilbage fra 58.1 procent, mens Samsung fik en fremgang fra 11.3 procent.\nMange har følt sig sikre på at Apples dominans ville vare ved, men når tallene lines op, er det tydeligt der brug for nytænkning i Californien.\nBrug for en stor nyhed\nApple sagde ved regnskabsfremlæggelsen at det bliver et travlt efterår - og det er der også brug for. En lille ændring i skærmstørrelse og den grafiske overhaling af iOS-styresystemet er ikke nok.\nPå rygteplan tales der om et iWatch og et iTV til at hænge på væggen, om det så holder vand eller er nok til at tilfredsstille kunderne, må tiden vise.\nEn af Apples andre udfordringer er at særligt iPhone og iPad er blevet mainstream og det er ikke længere de unge, smarte og kreative der har en iPhone. Forældrene og den ældre del af befolkningen har i dag også en Apple-smartphone, hvilket sjældent er trendsætterne.\nApples Q3 2013 regnskab endte med et overskud på 39 mia. kroner mod 35 mia. kroner i Q3 2012.\nKen 30-07-2013 17:30:31\nHvad gør andre producenter af telefoner end at forstørre skærmen og sætte lidt hurtigere processorer i? De små smarte fif som Google kommer med i nyere udgaver af Android, er heller ikke anderledes end Apple kommer med. Apple plejer at komme med over 200 forbedringer hver gang de kommer med ny IOS. Den grundlæggende forskel på Android og IOS/iPhone er brugervenligheden, kvalitet og design af telefonen eller andre ting hos Apple.\nI grunden er ingen kommet med noget banebrydende, andre end Apple.\nAlt hvad folk kan lide ved computere, telefoner, musikafspillere osv, har Apple opfundet, og andre har bare kopieret.\nApple opfandt den grafiske bruger interface til computere, som det tog Microsoft rigtig mange år at kopiere, uden at de stadig kan finde ud af det.\nApple opfandt musen, smartphonen med multiple touch skærm af glas (corning), Appstore, online musik tjenester, og jeg kan blive ved.\nFør Apple opfandt den første smartphone, var det kun gud jammerlige plastik forsøg med touchskærme fra HTC.\nDesign og kvalitets mæssigt ligner Apple også noget som en forbruger ikke bare anser som et engangs plastik produkt, men er æstetisk.\nGodt nok er Apple en smule dyrere, men findes der en andet telefon på markedet som en Apple 3GS, som er blevet supporteret i så mange år?\nJeg taler ikke bare på rygte basis (eller noget jeg læser i dette sladderblad) da jeg har brugt PC/DOS/Windows og HTC, Samsung og mange andre fabrikater i 30 år. Nu er jeg gået helt over til Apple, da det bare virker!\nwauw, og vi er ikke objektive :D\nAng. grafisk brugerflade:\nTjah, vi kan blive ved. At du er glad for deres produkter er jo kun godt, men det gør dem ikke til fader af al teknik...\nAng. det at Stjæle/Kopiere/låne:\nThomas Larsen 30-07-2013 23:23:12\nNu er det jo ret åbenlyst du troller, men du skulle måske se hvad disse "200 forbedringer" er før du kommenterer dem :)\nEllers kan jeg afsløre at fra Android 4.2.2 til 4.3 har der været over 30000 forbedringer!\nKen 31-07-2013 00:18:56\nSorry, skrivefejl fra min side. Jeg mente over 200 nye funktioner til brugeren, 'under hjelmen' er der selvfølgelig langt flere forbedringer.\nDu skriver tågesnak, jeg ved ikke hvad troller er!\nJeg har haft Android lige siden det kom på markedet, og har forøvrigt endnu, bruger den bare ikke mere siden jeg skiftede til iPhone 5 for 3/4 år siden.\nJeg kender derfor godt forbedringerne der er sket på Android, måske skulle du anskaffe en iPhone og bruge den bare 3 mdr, så vil jeg godt diskutere videre med dig bagefter.\nThomas Larsen 31-07-2013 06:04:27\nNu er det jo ret åbenlyst du troller, men du skulle måske se hvad disse "200 funktioner" er før du kommenterer dem :)\nEllers kan jeg afsløre at fra Android 4.2.2 til 4.3 har der været over 30000 funktioner.\nKen 30-07-2013 17:45:30\nFindes der virkelig ikke andre firmaer, der for en gangs skyld kan lave et WOW produkt, der bliver virkelig skelsættende? Jeg tvivler kraftigt, når ikke end gang verdens tidligere største mobil producent (Nokia) kan!\nNokia's telefoner er jo bare en ny smartphone (læs:kopi) som betjenes på en anden måde, uden samme understøttelse som iPhone (apps, firmware), som en forbruger typisk kasserer efter 1 år!\nThomas 30-07-2013 18:51:42\n"Nokia's telefoner er jo bare en ny smartphone (læs:kopi) som betjenes på en anden måde, uden samme understøttelse som iPhone (apps, firmware), som en forbruger typisk kasserer efter 1 år!"\nHaha. Haha. Det er fandme underholdende det der. Det tror du vel ikke selv på?\nAllan 24-07-2013 21:53:07\nEr Apple på vej mod afgrunden i mobilmarkedet. De fik en chance i 2007, da Samsung og Nokia sov i timen, men nu hvor de er vågnet og giver maks modstand, må Apple se sig slået af overmagten.\nOm 2 til 3 år vil Apple's iPhone være ganske ubetydelig i dette markedet.- Farvel og tak!\nThomas 25-07-2013 08:36:38\n"Om 2 til 3 år vil Apple's iPhone være ganske ubetydelig i dette markedet.- Farvel og tak!"\nDet lyder usandsynligt. Apple er i øvrigt ikke på vej mod afgrunden.\nDu er måske ikke klar over det (det lader ikke til det, ihvf.), men Apple solgte 31 millioner iPhones i dette regnskabskvartal mod 26 millioner i samme kvartal sidste år.\nAllan 25-07-2013 10:04:35\nThomas, jeg er klar over alle disse tal, og problemet er at du og mange andre ser sig alt for isoleret på det, prøv nu at se det i det store perspektiv og tænk lidt frem, så lad og sige 4 år frem.\nI min omgangskreds havde vi for 5 år siden ALLE en iPhone også undertegnede, vi var altså 25 med en iPhone, i dag er der 7 tilbage og de samme 7 tror ikke at det bliver en iPhone næste gang, og det er det billede man altså skal skalere op til hele markedet. Og tro mig der kan ske ufattelig mange ting 2 - 4 år.\nJeg tror absolut på at det kun der den lille Apple-fan-kerne der stadig sidder i deres bobble om et par år og ikke ander hvad verden kan tilbyde ud over et iDevice, der stadig har iPhone.\nOverskriften i denne artiklen findes ikke kun på mobilsiden, hele verden skriver om Apple problemer, og aktiemarkedet reagerer også på det.\nTF 25-07-2013 14:32:27\nHelt ærligt allan du snakker om andre ser isoleret på tingende og så hiver du et eksempel frem med dig og dine venner, det er da så isoleret som det kan være.\nAllan 25-07-2013 14:36:15\nDet er ikke mine venner jeg taler om, men min omgangskreds, som både læger, mekaniker, kørelører, bager, skolelærer, tømrer, pølsemager, maler, bogbinder, gartner mf.\nSå denne tendens kan uden problemer bruges i den store sammenhæng og i den brede befolkning.\nFootiefan 25-07-2013 15:07:12\nHmm, fra 100% til snart 0% blandt dine venner, ej undskyld, omgangskreds. Ja det er da klart noget der bare kan ganges op og gælde hele verden, klart nok... Og der kommer aldrig nye kunder til? Nå nej..\nOg ligegyldigt om folk siger dine venner eller omgangskreds, når du alligevel har fortalt de dækker bredt, det er ikke 25 i samme branche.\nOg så spår du om noget 4 år frem i tiden.....indenfor mobilteknologi. Ja okay så....men du ved selvfølgelig bedre end alle andre, DIN omgangskreds har talt ;-)\nJeg ser et meget mere blandet billede. Men okay, jeg kender jo heller ikke dig!\nAllan 25-07-2013 15:21:35\nSnart 0% hahaha, sig mig hvordan regner du?\nDet er altså noget der ligner 28%\nNu har jeg ikke nævnt alle brancher, men det dækker meget bredt.\nSå uanset hvad du siger er det udviklingen for iPhone, med mindre de hiver noget meget interessant ud af hatten snart.\nFootiefan 25-07-2013 16:04:08\n"I min omgangskreds havde vi for 5 år siden ALLE en iPhone også undertegnede, vi var altså 25 med en iPhone, i dag er der 7 tilbage og de samme 7 tror ikke at det bliver en iPhone næste gang, og det er det billede man altså skal skalere op til hele markedet."\nOkay?! Jeg læser det som 100% til SNART 0% procent. Bemærk 'snart', altså på vej mod... Du skriver jo de 7 ikke regner med iPhone næste gang...\nAllan 25-07-2013 16:53:21\nSå det du siger er at "næste gang" = "snart".\nHvor for du det fra? næste gang de vælger anden telefon kan være om 2 år.\nSå lad vær med at fordreje sandheden.\nFootiefan 25-07-2013 18:08:34\nKors! Du er sgu da dansk mester i ordkløveri... Snart, på vej mod, ca, ja vælg selv et andet ord så.\nOg sandheden......er altså det du skriver, hahahaha. Smut lidt ud i sommervejret, du trænger til at få lidt ilt! ;-)\nTF 25-07-2013 17:45:52\nFootiefan forholder sig bare til det du skriver, det er ikke at fordreje nået som helst.\nJeg er glad for du sprang mit indlæg over det siger meget at du ikke har lyst til at skrive svaret :-) for man kan jo tydeligt se når du ikke kan bunde og er i problemer så springer du bare over ;-)\nAllan 25-07-2013 19:56:22\nTF 25-07-2013 20:14:08\nTja det indlæg sige jo alt om dig og intet positivt, du har jo intet at komme med, smut med dig lille dreng\nAllan 26-07-2013 06:05:59\nHver gang du ikke kan argumentere kommer du med din lille dreng historie.\nhahahahha. smut pomfrit.\nTF 26-07-2013 12:34:08\nDer er jo kun en her der ikke kan argumentere og springer indlæg/spørgsmål over og det er dig allan, vis du vil spille smart så kom med nogle svar og argumenter ellers er du jo bare tilgrin.\nFootiefan 26-07-2013 10:34:38\nSagt af Allan "fat det dog". Argumentet over alle andre...\nThomas 26-07-2013 08:35:01\nAltid en fornøjelse at læse en halv-retarderet 13-årigs indlæg. Skarpe pointer og masser af flot retorik du byder ind med, Allan.\nTF 25-07-2013 16:03:19\nDet dækker jo ikke en skid og du kommer ikke uden om det er et lille isoleret og tilfældigt eksempel der ikke holder når man snakker det store billed.\nLad os se på tingende, apple startede med at lave ipods og de andre fulgte deres retning, så iphone/ios og igen fulgte de andre trop og til sidst ipad som de andre igen igen kopierede, så hvad stort har de andre opfundet de sidste par år ? Og så siger folk at apple ikke er innovative :-)\nTF 25-07-2013 15:02:51\nDet er da stadig så isoleret som det kan blive og kan på ingen måde bruges til at tegne det store billed, jeg oplever det modsatte af dig der kommer bare flere og flere iphones i min omgangs kreds som også har forskellige jobs ;-) men jeg tror ikke det betyder at sådan er det over alt i modsætning til dig.\nIndse det dit lille isolerede billed holder ikke og er ja isoleret og tilfældigt.\nThomas 25-07-2013 14:07:49\nArh, det er det nu ikke. Hvad dine venner gør og ikke gør er næppe sigende for den generelle befolkning :)\nJeg kigger skam fremad. Det kan godt være Apples markedsandele skrumper lidt, men så længe de har stigende salg, så tror jeg de sover fint om natten.\n"Jeg tror absolut på at det kun der den lille Apple-fan-kerne der stadig sidder i deres bobble om et par år og ikke ander hvad verden kan tilbyde ud over et iDevice, der stadig har iPhone."\nDet lyder usandsynligt.\nAllan 25-07-2013 14:35:40\nDet er ikke mine venner/nære venner jeg taler om, men min omgangskreds, som både er læger, mekaniker, kørelører, bager, skolelærer, tømrer, pølsemager, maler, bogbinder, gartner mf.\nThomas 25-07-2013 15:15:57\n"Så denne tendens kan uden problemer bruges i den store sammenhæng og i den brede befolkning."\nDu arbejder ikke med statistik, formoder jeg. Eller, det håber jeg ihvf. ikke.\nDin omgangskreds er ikke repræsentativ på nogen måde.\nTF 25-07-2013 00:10:58\nDet bliver spændende at se om du får ret, personligt tror jeg du tager meget fejl :-)\nJeg tror nærmere vi vil se en lille tilbage gang til apple, en stor til samsung og en fremgang til nokia, huawei og evt andre kina firmaer pga større salg af lav og mellem pris klasse modeller\nSå er der noet der tyder på at den kære Cook snart skal finde noget nyt at profilerer sig på:\nTF 25-07-2013 00:11:42\nSå er din dag reddet ;-)\nNej det er det først den dag jeg ser Apple drejer nøglen og lukker og slukker.....\nFootiefan 25-07-2013 14:55:06\nDen sædvanlige indebrændte holdning. Ja lad dog alt i verden blive til grønne robotter....\nDer er da masser andre spillere på markedet....\nTF 25-07-2013 15:46:33\nJa og så stopper alt udvikling osv :-(\nHa ha apple og udvikling er jo to ting med modsat fortegn....apple udvikler ikke længere, de forsøger at hænge i med de andre.....\nAllan 26-07-2013 06:00:47\npræcis. intet mindre.\nTF 25-07-2013 22:34:26\nDu kan som sædvanligt ikke se det store billed, vis google havde monopol som folk som dig jo lader til at ønske så ville der jo ikke være megen grund til at gøre meget ud af innovation/udvikling mere, det er jo set mange gange før når nogen har monopol.\nSom jeg skrev til footie, så er det jo ikke kun iOS og android der findes. Der er masser af andre, deriblandt din egen jolla. Men lad det nu ligge, denne joke er ved at være for langt ude. Selvfølgeligt lukker og slukker apple ikke, men det ændre jo ikke ved at deres R & D ikke ligefrem kaster om sig med fede ideer. Det er jo nærmere "vi skal have det de andre har".\nTF 25-07-2013 23:53:17\nJolla jeg har da ingen jolla mobil, hvor har du det ævl fra ?\n" vi skal have hvad de andre har " er det ikke dit elskede samsungs slogan :-)\nVar det ikke dig der himlede op over at du havde pre ordered en jolla mobil ? Eller er det også bare en gang pis ? Ligesom at du i nogle diskutioner forgudede HTC one ( hvorfra du har din kæmpe google maps erfaring ), men vi dog aldrig hørte om igen. Når meeeen det er selvfølgeligt altid meget bekvemt at have lidt af hvert i skuffen derhjemme, så kan man jo altid lige skifte mærke, OS eller andet når man skal trolle lidt.......\nMed hensyn til din hentydning til samsung og kopiering, så medgiver jeg at de havde øjnene skarpt på iphonen da de lavede den første sgs. Men derefter har de sq ikke kigget sig tilbage....Nu er båden vendt og apple kopierer løs, som de altid har gjort...Selv helt tilbage fra den første mac computer har de været ude og blive inspireret. Hvilket SJ jo også stolt indrømmede...\nTF 26-07-2013 12:28:56\nDu huske åbentbart ikke så godt jeg har aldrig haft jolla og har 0 erfaring med det men vis du vil vide nået om WP er jeg frisk ;-)\nDet er jo ikke min skyld du spildte min tid ved at diskutere nået du ingen viden havde om (here maps) men at kalde mig en troll og løgner viser jo thomas har ret du er en retard.\nJamen Thomas så lyver du jo! Og du kan kalde mig retarderet alt det du vil, rager mig en høstblomst.\nOg min viden om here maps er nok i samme størrelsesorden som din om Google maps.\nOkay jeg æder mine ord ang. Jolla , Sorry. Der findes åbenbart mange thomas'er.....\nTF 26-07-2013 17:57:26\nJeg har haft ca 7 android og 5 iphones alle med google maps og jeg har ikke brugt andet før jeg skiftede til WP, du må virkelig have brugt here maps meget siden din erfaring er så stor :-)\nMen det emne ved vi jo du ikke ved en skid om så det skal vi ikke spilde mere af min tid på.\nOk så er du åbenbart mere velbefærdet i android verdenen end mig også......\nTF 26-07-2013 22:30:02\nTja jeg har haft 7 af dem vis ikke flere og jeg har været med fra de kom til Danmark, om det er om det er mere velbefærdet i android end dig må du jo vide.\nTF 27-07-2013 23:01:43\nDet lader til jeg er mere velbefærdet i android verdenen siden du blev så tavs :-D tænk over det inden du beskylder mig for bare at være en apple fanboy osv osv næste gang ;-)\nHvad vil du have jeg skal sige ? Du har gentaget det jeg skrev. Og bare fordi du har haft mange android mobiler, WP mobiler, eller andre har da intet at gøre med om du er fanboy.....Mener nu heller du er fanboy, du er bare en troll blandet med lidt apple police boy.....\nTF 25-07-2013 23:57:00\nSkulle du og allan ikke bare lave jeres egen lille apple hater klub hvor i kan side og ønske apples undergang, være bitre og hadfyldte sammen :-)\nAllan 26-07-2013 06:03:19\nHvad med dig og footiefan laver jeres egen lille Apple lover klub, hvor i kan sidde og elske iDevice.\nFootiefan 26-07-2013 10:32:10\nOkay, må jeg godt være medlem med min HTC One?\nMåske er vi bare lidt mere normale, knap så fanatisk og ekstremistisk som du er...\nFootie du kan eje nok så mange android mobiler du vil. Du er her jo kun med dine indlæg når det er æblet der behandles negativt.....\nFootiefan 26-07-2013 11:26:21\nJeg kan fint nøjes med én ;-)\nMen nej det stemmer ikke helt.....men hvis vi siger det er sandt, så må det jo være fordi netop i disse tråde folk er helt væk og fanatiske i deres "had" til et enkelt produkt. Det er helt til grin som følelser kan spille ind. Så ophører al logik og normal tankegang. Og ja det går begge veje, inden du nu kommer i gang ;-) Utroligt at nogle personers (ingen nævnt her) hadefulde meninger til et produkt/navn kan være så voldsomt. Håber man har et sundere forhold til andre ting, ellers er man jo gennemført ynkelig... :-)\nJeg hader såmen ikke nogle firmaer :-) eller mærker :-)\nTF 26-07-2013 22:23:48\nDine konstante negative/hadfyldte indlæg mod apple og dit ønske om at de skal forsvinde helt siger nået andet.\nHold da kæft. Du må da være snot dum. Tror du virkelig jeg går rundt og ønsker at Apple skal dreje nøglen? Og jeg kommentere langtfra i alle apple tråde. Grunden til jeg overhovedet kommenterede her var egentlig at John G. var lidt ved siden af i sin artikel vedrørende Web trafik. Men straks var Apple police skal Thomas F. på banen. På den anden side, Who gives a Shit anyway.\nTF 26-07-2013 23:36:59\nDu er der vær gang der er en debat om apple hvor du kan sprede had og negativitet og du skrev selv "Nej det er det først den dag jeg ser Apple drejer nøglen og lukker og slukker....." Men det må jo bare betyde du bare troller og lukker lort ud for at starte et skænderi.\nEr jeg her ?\nListen er meget lang med artikler om apple og deres produkter hvor jeg ikke er tilstede. Så Thomas, DU LYVER!!!! Jeg kan simpelthen ikke tage dig seriøst, og derfor troller jeg dig og din navnebror når i kommer med de latterlige påstande...\nTF 27-07-2013 22:59:16\nDu læser ikke hvad jeg skriver så nej jeg lyver ikke, jeg har aldrig skrevet du skriver i alle artikler men "Du er der vær gang der er en debat om apple hvor du kan sprede had og negativitet" jeg skrev debat ikke artikkel lær dog at læse.\nDet var hurtigt du sprang over det med du ønsker apple væk, men der løj du jo også og det står sort på hvidt, LØGNER\nSå du indrømmer igen du er en troll og vi kan alle se du er langt ude med dine beskyldninger så hvad med du hater/troller et andet sted for du er jo tilgrin her.\nOg nu ved jeg du prøver at snige dig udenom eller bliver meget personlig som du plejer når du har dummet dig, men lad være med at anstrenge dig for meget for jeg stopper her, jeg gider ikke spilde mere tid på dig for man kan ikke komme igennem til dig og du stopper jo aldrig med dig ævl alligevel.\nUndskyld MR. Flueknepper No. 1. Her var den første, hvo du sjovt også deltager.\nSå nej Thomas. DET ER DIG DER LYVER .... For at bruge din egen børnehave retorik..... Og det bliver satme sjovt at se om du nu kan holde dig væk.....\nThomas Larsen 28-07-2013 10:28:39\nLær dog selv at læse :)\nAt du så senere henne præciserer decideret til debat kan vist kun tilfalde din normalt ligegyldige lemfældighed med ord.\nDet ændrer dog heller ikke på der var en debat i nogle af de eksempler han kom frem med.\nThomas 25-07-2013 22:28:50\nDu har vel nok gættet det - men der er ikke én, der tager dig seriøst, når du skriver den slags pjat.\nNå skulle det være en seriøs diskution det her? Og jeg er egentlig fløjtende ligeglad om folk tager mig seriøst. Jeg ytre mine meninger om div. tech ting i artiklerne, om folk kan lide det eller ej og om det bliver taget seriøst rager mig en høstblomst. Men det kan da i hvert fald få nogle op af stolen, man skulle nogle gange tro at jeg stod og pissede i jeres forhave og ikke bare skrev lidt negativt om apple og deres produkter....\nThomas 26-07-2013 08:34:14\nJeg er ligeglad med Apple - jeg bruger det ikke. Men dine indlæg afslører en eklatant mangel på intelligens.\nTF 25-07-2013 22:49:09\nHa ha prøv at læse dine egne indlæg du kommer med vis jeg/andre skriver nået om samsung/android der ikke er 100% positivt :-D\nHvis du for en gang skyld kom med noget konkret og ikke det sædvanlige "Samsung sheep" ha ha pis, så kunne det jo være jeg også kunne tage du seriøst.....\nTF 25-07-2013 23:49:25\nPrøv at læse dine egne indlæg lille du :-D\nTF 25-07-2013 14:35:35\nDet ser ikke ud til det sker så du må nok leve med dit sørgelige indebrændte had resten af livet :-)\nThomas 25-07-2013 08:37:08\nJeg tør godt vædde på, at Apple lever længere end dig.\nJa da, der vil altid være plads til niche produkter.......\nThomas 25-07-2013 14:05:33\nAt kalde Apple for et niche-produkt må bunde i enten uvidenhed eller ignorance.\nNår de er efterladt i støvet af resten af feltet, så vil de ikke være andet...\nThomas 25-07-2013 15:13:47\nDet bliver de ikke.\nAllan 26-07-2013 06:00:11\nDet sker! fat det dog.\n"N" det er umuligt at trænge igennem til Thomas og Footiefan- Apple-fan.\nFootiefan 26-07-2013 10:30:05\nJamen dog.. Du skriver længere nede om argumenter - og skriver så sådan. Hvor er du sej!\nThomas 26-07-2013 09:42:54\n"Det sker! fat det dog."\nSikke et fantastisk argument. Er det noget du har lært i 7. klasse?\nIndse dog, at ingen tager hverken dig eller ham den anden halv-retard seriøst.\nEn ting er at være uenig, men du skal fanden galme ikke kalde mig en retard, dit selvophøjede kæmpefjols.....\nThomas 26-07-2013 11:06:25\nSå lad være med at opføre dig som en sådan. Det er ikke min skyld dine indlæg er idiotiske.\nUanset hvad jeg skriver og hvad du syntes, så giver det ikke dig ret til at klade mig alverdens navne. Og kunne det måske være at når mine indlæg i denne tråd er så åbenlyst idiotiske, at det måske var med vilje. For ligesom at komme ned på thomas' niveau. Men næhh nej, i stedet for at klikke videre, ryste på hovedet eller hvad man nu kan foretage sig, så skal du svine folk til og gøre det personligt.\nThomas 26-07-2013 15:55:35\nHvis du tager sådan på vej over at blive kaldt for halv-retard, når dine indlæg er åbenlyst idiotiske, så bør du holde dig fra debatfora på nettet.\nAllan 26-07-2013 16:51:02\nFejl thomas, det er fandme dig der skal tiltale personer ordentlig. Du er sgu til skade for sidet og dette forum med alt dine evige personangreb.\nThomas 26-07-2013 20:48:40\nJeg kommenterer meget sjældent herinde. Det er primært pga. typer som dig og N, i øvrigt. Snævertsynede folk, der ikke aner hvad de snakker om.\nTF 26-07-2013 17:48:20\nDu skulle nok feje for egen dør først.\nDet behøves jeg ikke, der findes heldigvis meget få klaphatte som dig. Så jeg overlever nok......\nTF 26-07-2013 12:19:46\nFolk må ikke sige nået grimt om dig min du må godt svine andre til, flot N\nJeg sviner sq først folk til når de selv har startet dansen.....\nTF 26-07-2013 17:47:31\nN du er lige så god til selv at byde op til dans når det drejer sig om at svine folk til.\nMenes der ikke Q2 2013? Q3 er jo ikke overstået endnu.\nThomas Larsen 24-07-2013 10:56:57\nDet er regnskabsår, i USA slutter fiscal year 2013 i slutningen af september.\nOk, så blev jeg så meget klogere - tak.\nThomas 24-07-2013 13:46:40\nYdermere bestemmer virksomhederne også selv, hvordan de vil styre det.\nGoogle har f.eks. lige afsluttet Q2 2013, så vidt jeg husker, mens Microsoft har afsluttet Q4 2013, så Thomas' kommentar er ikke helt korrekt.\nThomas Larsen 24-07-2013 14:01:35\nVar godt nok klar over det var forskelligt fra land til land, men vidste ikke også det var forskelligt fra firma til firma.\nThomas Larsen 24-07-2013 09:57:45\nFor at miste noget kræver det vel at man har det til at starte med?\nGenialt at du har været med i P3 nyhederne dog, så er forventningen indfriet. Du kan nu placere dig i mængden med alle andre "eksperter" der bliver inviteret til den slags shows :D\nFootiefan 24-07-2013 10:37:46\nHilsen Thomas "jeg er for klog til at være på den her side" Larsen\nTF 25-07-2013 00:15:32\nSå sandt footiefan, smukt skrevet :-)\nlsj 24-07-2013 10:48:26\nHAHA... KONGE "right back at you" besked... klasse footiefan\nThomas Larsen 24-07-2013 10:50:38\nVed jeg nu ikke, det siger mere om sitet end om mig :)\nMen mere innovativt end Apple i det mindste :D


Seneste nyheder, arrangementer og kurser\nFagligt Årsmøde 2020\nBalanceudredning og træning af ældre i risiko for fald\nTræner du ældre, der falder eller er i risiko for at falde? Vil du have succes med at forbedre borgerens balance og forebygge fald? Ønsker du at blive i stand til at udfordre dine borgeres balance og sikre høj intensitet og dosering? Så er dette lige dig!\nVidenscenter for værdig ældrepleje har samlet inspirationsmateriale til arbejdet med værdig ældrepleje\nMedlemstilbud på træningstøj\nDansk Selskab for Fysioterapi tilbyder alle medlemmer af faglige selskaber i fysioterapi særtilbud på high‐end trænings‐ og fritidstøj fra det danske firma Fusion.\nInternationale anbefalinger om COVID-19 for fysioterapeuter\nWCPT (World Confederation for Physical Therapy) har samlet informationer som er relevant for fysioterapeuter i forbindelse med COVID-19 pandemien.\nCOVID-19 Rehabilitering - Evidens og anbefalinger\nNy rapport fra Dansk Selskab for Fysioterapi, som samler vigtig viden om COVID-19 rehabilitering. Rapporten skal understøtte fysioterapeuters opgave, ræsonnering og vidensbaserede arbejde med rehabilitering af patienter efter COVID-19\nDen gode støtte til pårørende til svækkede ældre\nSundhedsstyrelsen har udgivet en samling af eksempler fra kommunerne, hvor målrettede tilbud har hjulpet pårørende med at få en bedre hverdag.\nHvordan skaber vi et trygt og værdigt liv til mennesker med demens?\nSundhedsstyrelsen har i januar udgivet fire erfaringsopsamlinger fra forskellige kommuner, hvor de deler deres erfaringer med at skabe aktiviteter og tilbud til mennesker med demens og deres pårørende\nDer findes begrænset viden om, hvilke pleje- og omsorgsmæssige behov, socialt udsatte ældre har, og samtidig vokser denne gruppe ligesom den øvrige ældregruppe. En ny kortlægning af området beskriver de behov, som gruppen har og præsenterer samtidig nogle gode eksempler på indsatser ude i kommunerne.\nHer kan du læse det seneste nyhedsbrev fra Dansk Selskab for Fysioterapi\nBliv medlem af Dansk selskab for Fysioterapi i Gerontologi og Geriatri\nTilmeld dig vores nyhedsbrev og få fagligt nyt samt information om kurser og arrangementer direkte i din indbakke 4-6 gange om året.\nHer kan du finde relevante kurser for fysioterapeuter som arbejder med ældre


Om Alfien og bloggen - Vintage AlfienVintage Alfien\nHer kan du læse om Alfien, der står bag bloggen Vintagealfien, og hvorfor strikkede fingerhandsker i vintagestil kan være et emne, der kan skrives så meget om.\nAlfien, mit borgelige navn er Birgitte\nBag Alfien står jeg, som tæller år i overståede vintre, født 1963, i modsætningen til Alfien, der tæller dem i oplevede somre.\nAlfien er mit alter ego og giver mulighed for at skabe og udfolde et frirum, hvor alt det som ikke passer med min naturvidenskabelige baggrund kan være.\nEn livstilsblog- inspiration og kreativitet\nBloggen Vintagealfien er en livstilsblog. Derfor finder noget af det, som jeg bliver inspireret af på min vej i gennem livet gerne vej til bloggen i en eller anden form.\nEt godt eksempel på netop det er strikkede fingerhandsker i vintagestil.\nStrikkede fingerhandsker til pigebørn i forskellige mønstre og farver\nAt strikke er jeg vild med\nAt strikke er en livslang kærlighedshistorie, og jeg har derfor givet mig i kast med at udarbejde strikopskrifter, som er lette at følge. Det er især strikhandsker i vintagestil, der har min bevågenhed.\nStrikhandsker med mønster er flotte, de passer typisk også til et hvilken som helst outfit og er lækre at have på.\nHjemmestrikkede handsker er også en rigtig god gaveide til fødselsdage og til jul\nEndelig er handskerne overkommelige at strikke. Det tager cirka 10 til 15 timer for et par alt afhængig af mønstret og hvor gode strikke-skills du har.\nAt strikke handsker: En færdighed som er ved at blive glemt\nDet at strikke fingerhandsker er i øvrigt en færdighed, som er ved at gå i glemmebogen. Hvilket jeg syntes er meget ærgerligt.\nEn af årsagerne til det er også, at mange strikopskrifter ikke er tilpas udførlige og dermed pædagogiske nok.\nSå drømmer du også om at strikke fingerhandsker, så læs endelig videre.\nI indlægget om at strikke fingerhandsker, kan du fx se, hvordan mine strikkeopskrifter er udarbejdet, så man ikke skal være OL – guldmedaljevinder for at kunne strikke et par.\nMest solgte opskrift\nDen mest solgte opskrift er fortsat fingerhandskerne i mormormønstret Margrethe.\nDen er i øvrigt stadig et af mine favoritmønstre.\nVil du se, hvad der ellers er til salg af strikopskrifter på hjemmesiden, så kan du kigge i Strikkatalog over Alfiens opskrifter\nMargrethemønstret – klassisk og forholdsvist nemt at strikke\nOpskrifter som er læsbare og strikbare\nAt udarbejde opskrifter er i øvrigt en måde, hvorpå jeg overfører min faglighed indenfor det at udarbejde opgaver til studerende over til at skrive en letforståelig strikopskrift.\nEn strikopskrift skal både være læsbar og strikbar, hvis den skal opfylde sit formål.\nOpskrifterne er derfor pædagogisk udformede og med fotografier!\nVil du læse mere om, hvad det betyder for dem, som strikker efter mine opskrifter, kan du se mere her i indlægget: Er billeder i en strikkeopskrift nyttige?\nRos fra en håndarbejdsentusiast\nPå bloggen Helle4Hanne, H4H, blev en af mine strikopskrifter nævnt i rosende vendinger.\nDet var yderst værdsat og varmede Alfiens hjerte umådeligt. En håndarbejdsentusiast, som var så tilfreds med en af mine opskrifter og samtidig også tog sig tid til at linke fra sin blog til opskriften. Det blev jeg meget taknemmelig for og det lyste godt op i en mørk december. Du kan se indlægget her: Alfiens opskrift på H4Hs blog\nI tvivl om du kan strikke fingerhandsker?\nEr du i tvivl, om du kan finde ud af at strikke fingerhandsker, er den gyldne regel, at:\nKan du strikke strømper eller sokker, kan du også strikke fingerhandsker!\nDu kan se mere om det emne i ABC til handskestrik og et strikkekursus.\nDet er også muligt at købe et kursus i handskestrik, skulle du ønske det.\nKAL´s, knit alongs, nyt i 2022\nSom noget nyt i 2022 afholder jeg også KAL´s.\nDet er noget, som jeg har ønsket at afprøve i lang tid, og nu blev det så til virkelighed.\nDen første KAL blev skudt i gang d. 14. januar og var med handskestrik.\nGarnvalget til handskestrik-KAL’en – Silverfox fra Mad Tosh\nDu kan læse mere om KAL’s i indlægget: KAL med Alfien\nSådan handler du eller kontakter Alfien\nØnsker du at købe en strikopskrift, kan du enten lægge en kommentar nederst på siden eller du kan købe på Ravelry, hvor der er instant download.\nDu kan også kontakte Alfien via en formular på denne side: Kontakt Alfien\nEr du i tvivl om, hvilken sværhedsgrad de forskellige handskeopskrifter har, så er du altid velkommen til at spørge ad, før du beslutter dig endeligt for et mønster.\nDu kan også læse mere her i: 7 tips til dig som vil bedre til at strikke, se under få overblikket i indholdsfortegnelsen.\nSpiritualitet, livsstil og de 50-åriges lyksaligheder\nSpiritualitet er et af de emner, som fascinerer mig mere og mere, jo ældre jeg bliver.\n50+ er godt\nLigeledes er de 50-åriges lyksaligheder, noget jeg blogger om.\nJeg så i øvrigt et citat, som rummer essensen af det at blive ældre:\nIngen vis kvinde, har nogensinde ønsket at blive ung igen!\nDet citat ville jeg selv gerne have lagt navn til.\nBørnene er nu fra hånden, jeg er rutineret i mit job som underviser, et job som jeg stadig er yderst glad for på mere end tyvende år. Kort sagt har jeg fået mit eget liv tilbage, nu bare i en klogere version af mig selv. What’s not to like?\nAlfien og samarbejde med andre ligesindede væsner\nAlfien er altid på udkig efter nye muligheder, skyldes et ret aktivt entreprenant gen. Har du, efter at have kigget dig lidt omkring på hjemmesiden, fået lyst til et samarbejde med Alfien kan du læse mere om det her Samarbejde med ligesindede\nFotografier på hjemmesiden\nFotografierne er typisk taget af husfotografen, kan kendes ved at de er professionelle, et af dem kan ses her.\nAlfien står for de fleste andre, herunder også dem, hvor der er skrevet tekst.\nOpskrivning til nyhedsbrev\nAlfien spammer ikke, i snit udsendes omkring fire nyhedsbreve om året fra VintageAlfien.\nDu kan skrive dig op til nyhedsbrevet her under:\nBruger du fotografier fra bloggen?\nSkulle du have lyst til at anvende fotografier fra min hjemmeside, KREDITER da venligst Vintagealfien.\nJeg ser flere og flere af mine billeder brugt på andre blogs uden henvisning.\n14 Responses to Om Alfien og bloggen\nOctober 10, 2021 at 09:13\nJeg vil meget gerne købe opskriften på fingerhandskerne i mormormønstret Margrethe 🙂\nTak for besked omkring køb af opskrift, jeg har netop sendt dig mail omkring betalingsbetingelserne.\nCatrin Hornhaver Reese says:\nHej. Smukke smukke handsker og præcis som min farmor strikkede dem tilbage i 1960-rene. Hvad er forskellen på Margrethe og Bethine?\nOg hvordan køber jeg et mønster af dig .\nTusinde tak, det glæder mig at du kan lide handskerne.\nDer er ikke den store forskel i strikkekoden på de to mønstre, så du må vælge hvilken en du bedst kan lide.\nAng. køb af mønster kan du betale via mobilpay, jeg sender en mail lige om lidt du kan svare tilbage på, eller du kan gå til Ravelry:https://www.ravelry.com/patterns/sources/vintagealfien/patterns\nhvor du kan købe via paypal\nStine Juul says:\nJeg er lidt interesseret i at høre hvad str pind din perlestrik hue er strikket på.\nKunne nemlig godt være interesseret i opskriften, hvis den passer til mit udvalgte garn.\nJanuary 17, 2019 at 07:47\nTak for din forespørgelse omkring pindestørrelse.\nHuen i perlestrik er strikket på pind 4.\nLina Aggerholm says:\nJeg vil gerne købe alle dine opskrifter på dine strikket vintage handsker.\nHar netop sendt en mail til dig, hvis du ikke kan se den, ligger den måske i spam.\nHanne Kjæhr says:\nJeg vil gerne købe opskrift på mormorvanter.\nSender lige en mail, så vi kan aftale nærmere.\nBirgitte Larsen says:\nJeg vil gerne købe opskriften på den perlestrikkede hue.\nVh. Birgitte Larsen\nSender dig en mail med betalingsinfo Alfien\nVibeke Hasseriis Mohr Jensen says:\nJeg vil gerne købe din opskrift på de fine mormorvanter☀\nSender dig en mail med betalingsinfo


Google Nexus 10 - Titanen\nNexus 10 er mere eller mindre umulig at opstøve i Danmark, hvis man altså ikke vil betale en formue. Jeg begav mig derfor ud i noget af en proces, for at få fingrene i den. En tysk proxy og tysk postadresse var hvad der skulle til, for at få sendt tablet’en til min danske adresse. Årsagen er, at Google pt. ikke sælger den i Danmark, og nok heller ikke kommer til det. Man kan i øvrigt også købe en Nexus 4 vha. samme fremgangsmetode og på den måde spare ca. 1000,- kroner.\nJeg har i forvejen en netbook med samme skærmstørrelse, som min Nexus 10. Dette har bl.a. været årsag til, at jeg ikke har set nogen grund til at anskaffe mig en tablet. Det er faktisk første gang, i forbindelse med at jeg skriver dette indlæg, at jeg bruger min netbook frem for min tablet. Men ellers klarer jeg langt de fleste opgaver på min Google Nexus 10.\nDet eneste der irriterer mig lidt, er at skærmen har light bleeding. Det er et ret udbredt problem, som ingen vist kan se sig helt fri for med den konkrete model. Jeg kan godt leve med det – men her er endnu en årsag til, at jeg sværger til OLED 🙂\nForfatter TitanUdgivet 9. marts 2013 Kategorier TitanenTags Android, Nexus, Tablets\nHer tænker du på “Google Nexus 10”\n10. marts 2013 kl. 13:40\nHej, kan du forklare processen i flere detaljer? Og hvad blev den samlede pris? Overvejer selv at købe en på den måde eller på ebay uk.\nForrige Forrige indlæg: Android mini PC – En billig medieløsning\nNæste Næste indlæg: Alt om Samsung Galaxy S IV


Jeg har fået en rokketand | Hos Mommer\nJeg har fået en rokketand\nTags: Børnebørn, Livet, Livsglæde, Små episoder\nDet vil sige – det har jeg naturligvis ikke, selv om det vel nok skal komme på et tidspunkt. Alting går jo i ring.\nDet er selvfølgelig Anna, der har fået en rokketand.\nJeg har næsten lige snakket med hende, og hun nåede ikke engang at sige det sædvanlige “Hi mommer”, inden det røg ud af munden på hende:\n– Mommer! I have a wobbly tooth!! In my mouth!!!\n– Wow min skat – så er du jo en rigtig stor pige nu.\n– Yes! (Sagt på den genert-stolte måde, enhver forælder kender, hvor vejret trækkes indad, mens ordet siges).\nDet var godt hun ikke kunne se, at jeg havde svært ved at holde latteren tilbage over, at det lige skulle understreges, at den sidder i munden.\nHvornår blev det så stort at få en rokketand? Det var det for Charlotte, men ikke for mig, hvilket muligvis kan skyldes, at jeg stort set ikke så andre børn, inden jeg kom i skole som 7-årig. For mig var en rokketand bare yderst irriterende, fordi jeg ikke kunne spise æbler, f.eks.\nI starten af året var jeg i Jysk for at købe dyner i voksenstørrelse til børnene. Vi kan noget med dyner her i Danmark, som de ikke kan i England – børnene elsker bare at putte sig og næsten blive væk i deres store dyner. Da jeg havde pakket dem ned i opbevaringsposer, hvorfra man kan suge luften ud, fyldte de ikke mere, end de kunne være i en papkasse og kunne derfor sendes til UK uden det kostede en mindre formue.\nAnna og Aubreys yndlingslegetøj i øjeblikket er denne store papkasse, som kan bruges til mange, mange forskellige lege.\nAnna placerede den over Aubie, satte sig selv oven på den og kaldte på Charlotte og Tim, så de kunne komme og finde Aubie, som havde gemt sig.\nDe gik ind i stuen og C sagde: “Hvor kan Aubrey dog være?” Tim sagde: “Oh, Aubey’s gone – where can he be?”\nAnna så enormt uskyldig ud og sagde: “Oh yeah – where is Aubie?” Hvorefter det lød med en jublende stemme inde fra kassen: “Yes, where am I?”\nDe har ikke helt fattet ‘hide and seek’-konceptet endnu. I hvert fald ikke Aubrey.\nBillederne er fra det historiske arkiv – tre år gamle billeder.\nLurte fælt på den rokketanna, helt til jeg fikk sammenhengen 😀\nKommentar af Kamelryttersken — 29. maj 2011 @ 18:04\nHehe, det var selvfølgelig også meningen 😉\nKommentar af Ellen — 29. maj 2011 @ 18:27\nHihi, kan også huske hvor stolte mine unger var over den første rokketand, men håber da at du venter med at få én igen..;-D\nKommentar af Rejen — 29. maj 2011 @ 18:50\nKommentar af Ellen — 29. maj 2011 @ 19:07\nUhhhh hvor spændende, og i munden.. Stor.. 🙂 Nu har du vel fortalt hende om tandfeen, der bytter tanden med klingende mønt.. altså når den ikke rokker mere, men ligger helt stille i hendes hånd. 🙂\nKommentar af Inge — 29. maj 2011 @ 19:40\nJa, det er meget stort, når man er næsten 5½ år 🙂\nJeg ved, at Tim har fortalt historien om ‘The Tooth Fairy’, men lige så stolt hun er over, at tanden rokker, lige så beklemt er hun pudsigt nok ved tanken om at miste en tand…\nKommentar af Ellen — 29. maj 2011 @ 19:48\nSå er det man som MOR bryder ud i “iiiihhhh-hvor-er-de-altså-bare-søde” Og det er du sikkert helt enig med mig i!\nMed 4 af slagsen.. har vi været igennem lidt af hvert.\nBlands andet en hvor Zorronaldo spiste frokost og First Man siger: hvor er din tand? Har du slugt den?\nWræææææææææl (hvordan får man så sin mønt hvis der ingen tand er at fremvise. Drengen spurtede ud i badeværelset satte prop i og spyttede rugbrødsmad og blod og savl ud for at gennemgå det.. Ingen tand.\nMønten kom alligevel – fordi vi skrev et brev til den lille mus (i Frankrig er det en mus) og musen var okay med at få tanden senere.. Men mand for et cirkus – drama drama!!\nKommentar af Kong Mor — 29. maj 2011 @ 19:59\nOg du godeste, sikke et drama 😀 Man må da sige, at den stakkels dreng gjorde hvad han kunne for at fortjene sin mønt. Godt han opnåede at få dispensation… han ledte forhåbentlig ikke også efter tanden i… ja, altså… i det der kom ud dagen efter 😉\nKommentar af Ellen — 29. maj 2011 @ 21:29\nNEJ det gjorde han ikke! 🙂\nKommentar af Kong Mor — 29. maj 2011 @ 21:52\nDet var godt. Han kendte nok heller ikke lige den sammenhæng 🙂\nKommentar af Ellen — 29. maj 2011 @ 21:54\nJeg mindes heller ikke at rokketænder var andet end irriterende og lidt foruroligende. Jeg var helt hysterisk med at holde på dem og husker hvordan en af de underste fortænder nærmest faldt ud på læben hver gang jeg snakkede og jeg måtte ‘suge’ den ind på plads igen! Jeg kan stadig få ubehagelige drømme, hvor alle tænderne nærmest rasler ud af munden på mig, uf.\nJeg håber jeg klarer det lidt mere elegant i næste omgang 😉\nKommentar af Ditte — 29. maj 2011 @ 21:03\nJa uha, Ditte, det lyder nærmest som om du næsten har et traume over barndommens rokketænder. Det har jeg også, for min far kom med en stor knibtang og truede med at hjælpe med at ‘få det overstået’ – jeg syntes ikke, det var spor sjovt…\nVi må mobilisere al vor værdighed næste gang 😉\nKommentar af Ellen — 29. maj 2011 @ 21:34\nOg her kom der ingen tandfe, så jeg tror også, mine børn syntes, de der rokke tænder var væmmelige, indtil de var faldet ud, så blev de gemt i et lille glas 🙂\nOg godt Aubie ikke blev bange over at være blevet væk 😉\nKommentar af Lene — 29. maj 2011 @ 21:42\nDine børn gætter jeg ellers på har gået i børnehave? Jeg troede det var dens skyld, at der var prestige i at have rokketænder. Charlotte kendte heller ikke tandfeen, og jeg gemte lige som dig hendes mælketænder. Har dem faktisk endnu… gad vide om hun selv vil arve dem? 😉\nHehe, han tog det i stiv arm, og forældrene var færdige af grin 😆\nKommentar af Ellen — 29. maj 2011 @ 21:52\nUha, rokketænder er meget vigtige – i hvert fald de første, og papkasser er altid et hit. Dejlig historie Ellen 🙂\nKommentar af Marianne — 30. maj 2011 @ 6:52\nDet er de i hvert fald blevet i løbet af de seneste to generationer 🙂\nKommentar af Ellen — 30. maj 2011 @ 8:03\nJa, jeg husker nu heller ikke noget specielt med mine rokketænder. Jeg tror ikke, at man gik så meget op i det dengang – eller også var det bare i min familie…\nJa, jeg tror gerne, at “Dyne-Larsen” kan få succes i England. Jeg har aldrig vænnet mig til at sove med tæpper, som jo ellers gør derovre, og da slet ikke den måde, de altid pakker dem ned omkring madrassen på. Jeg får nærmest klaustrofobi og skynder mig altid at trække tæppet og lagnet op hele vejen rundt, når jeg møder den slags… 😉\nKommentar af Mia Folkmann — 30. maj 2011 @ 7:15\nDet tror jeg heller ikke, at man gjorde – det var ikke bare i din familie 😉\nC har lige fra starten pure nægtet at sove i det underlige konvolut-koncept, og Tim var hurtig til at foretrække at sove under en dyne (som man godt kan købe, men de er vist vildt dyre). Når C & T har overnattende gæster, sover de naturligvis også med dyner. De synes, det er meget bedre at sove i, så hun er ved at få omvendt hele omgangskredsen 🙂 Jysk har forretninger i UK, men den nærmeste ligger vist meget langt væk i forhold til den lille landsby.\nJeg flår dem også altid helt af, når vi møder lagner/tæpper i B&Bs. Jeg gætter på, at der er dyner i Hollymount?\nKommentar af Ellen — 30. maj 2011 @ 8:11\nMin søn, Malte var forleden legeonkel med to herlige børn på 6 og 4 år, og han morede sig kosteligt, da det var de to små’s tur til at gemme sig, – efter at have talt til 30 sagde han “Nu kommer jeg!!!” og efter yderligere to-tre sekunder kom det fra den mindste “Her er jeg” – og så også fra den store!\nVi gættede at de var bange for ikke at blive fundet 🙂\nKommentar af Donald — 31. maj 2011 @ 11:06\nHaha, hvor sødt. Det er skægt, at de er så forholdsvis længe om at lære, hvad den leg går ud på 😀\nDet kan godt være, at de er bange for ikke at blive fundet, men de kunne da give det mere end et par sekunders chance 😉 Spændingen er simpelthen for uudholdelig…\nKommentar af Ellen — 31. maj 2011 @ 11:17


At nyde din | Pulse Smart Hub\nAt nyde din\nMen med online roulette-systemer kan den tilfældige rutinekilde ligeledes pålægges som et prick for at øge rektorens røv.\nMed online roulette-systemer er du åndbar, at du næppe spiller på et rigtigt casino. I et mursten-og-mørtel casino er der en forseglet runde til biz, hvor spillerne farver bøjer farverne på pommes frites. Online roulette-spil er hele non-stop, og kendskabet kan udveksles med playacting i et rigtigt casino. Du kan lægge væddemål i henhold til dit budget, og hovedbilledet viser kortene fremad, og viser dem til det bedre. Det er sluttisk at oversætte og undersøge, og det føles ligesom du virkelig handler som en oplevelsesmæssig roulette-indsats.\nEn anden vigtig belønning ved at handle online roulette-spil er, at du ikke lider af at glemme din nemme præsident at befinde sig i de spredte. Så hankere som du opretholder en innovativ netforbindelse, kan du føde et held for at vinde penge. I mursten-og-mørtel-kasinoer motiverer du dig til at mærke forskellige ture til casinoet i rescript for at være i stand til at spille roulette-spil, og du efterlader lignende smag ubehagelig i den omskrevne quad, der er givet dig. Online roulette-spil giver et forventningsfuldt resultat for spillere, der mangler lykken til at nyde playacting online roulette-spil uden at skulle se af deres hjem.\nEndnu en tung grund til, hvorfor online roulette-spil er mere behagelige, er at de smider spillerne chancen for at vælge en god placering til at handle. I overlevende traderspil, er du fattig mod at rejse fra et casino til et andet i forgyldt for at nyde din indsats. Ikke alle masser kan give sådanne bevægelsesudgifter, og det er desuden ret uhensigtsmæssigt at fangehul rejse dækning og fremad et stykke klip dig mangel på at boltre sig et punkt. Ikke desto mindre, når du optræder online, har du det eneste motiv til at forene dig med en figurer med nettoindgang, og din indsats kan begynde næsten med det samme.\nNaturligvis er den briny rimelighed, hvorfor du synes om at spille online roulette online, at vinde penge, så du forlader behovet for at påtage dig et sted, der giver dig bedre bonusser til at øge dine chancer for at hente bundt. Dette kan godt være igennem ved at se på de bonusser, der tilbydes af det enkelte sted. Faktisk, omkring websteder, der testamenteres, forsynes dig med en fillip, når du begynder at underskrive en regning, uanset hvordan du mærker dine oprindelige indskud. Dette kan ofte have til hensigt at afgang mellem at hente eller miste alle dine indledende væddemål, og du vil med vilje føle dig sammenlignelig med en efterfølger, før du tisse de afgørende hentningsspil.\nOnline Baccarat er et vilkårligt kort, der almindeligvis kan spilles på online kasinosider, der afsluttes med menneskeheden. Hvis du er ny inden for online spil og mangler at komme rundt i et sjovt plot, så online baccarat er et idealistisk niveau for dig. For at lære mere om denne spændende casino-biz skal du fortolke online baccarat-genundersøgelse.


Nyt fra OB |24. januar 2007\nBruce Rioch forlader OB, når hans kontrakt udløber ved afslutningen af forårssæson 2007, og han efterfølges af årets træner i Danmark 2006, Lars Olsen.\n45-årige Lars Olsen, der pt. er træner for Randers FC’s SAS Ligahold, tiltræder i OB på en to-årig kontrakt den 1. juli 2007.\nSom træner har Lars Olsen de seneste fire år haft ansvaret for Randers FC’s bedste hold, som han har ført til oprykning til SAS Ligaen og sejr i pokalturneringen 2006. Inden da var Lars Olsen fem et halvt år i Brøndby, hvor han dels fungerede som assistenttræner for førsteholdet dels som ungdomstræner.\nSom aktiv har Lars Olsen været en markant profil på det danske landshold, hvor han fra 1988 til 1994 optrådte som anfører. Det blev i alt til 84 landskampe fra 1986 til 1996 med den historiske EM-titel i 1992 som et af de helt store højdepunkter. På klubplan har Lars Olsen repræsenteret Brøndby i Danmark og samlet international erfaring i tyrkiske Trabzonspor, belgiske RFC Seraing og schweiziske FC Basel.\nOB’s direktør Kim Brink siger:\n- Vi ser frem til samarbejdet med Lars Olsen, som vi ser som en yderst kompetent afløser for Bruce Rioch. Vi har fundet den rette afløser til at fortsætte den positive udvikling, der er skabt under Bruce Riochs ledelse. Lars Olsen har i sin karriere som spiller og træner vist en stærk vindermentalitet, og vi er overbevist om, at han er den rette til at fortsætte den positive sportslige udvikling i OB.\nDen kommende OB-træner Lars Olsen udtaler:\n- Jeg er meget glad for den spændende udfordring, som venter i OB. OB har som klub udviklet sig meget både sportsligt og hvad angår organisationen bag. I min vurdering vil OB mange år frem i tiden være at finde i toppen af dansk fodbold, så jeg ser frem til mit fremtidige job.\nMichael Hemmingsen forlænger\nLars Olsen kommer til at arbejde sammen med Michael Hemmingsen, der har forlænget sin kontrakt som assistenttræner. Kontraktforlængelsen gælder ligeledes for to år, således at den løber til sommeren 2009.\nKim Brink siger om kontraktforlængelsen:\n- Michael Hemmingsen har været stærk som assistenttræner, og han vil bidrage til den kontinuitet og udvikling, vi ønsker omkring holdet.\nBruce vil slutte med endnu et flot resultat\nBruce Rioch kom til OB i sommeren 2005, og han har siden gennemført et imponerende arbejde med bronzemedaljer i SAS Ligaen og kvalifikation til UEFA Cuppens gruppespil som de resultatmæssige højdepunkter. Direktør Kim Brink siger:\n- Bruce er en stor personlighed, og han har udført et stort, professionelt og dygtigt arbejde som træner for OB. Han har bidraget væsentligt til den positive sportslige udvikling. Han har udviklet en stærk vinderkultur og opnået gode resultater med holdet. Derfor er det med beklagelse, at vi må konstatere, at Bruce vil tilbage til England.\nBruce Rioch fortsætter som cheftræner for OB i forårssæsonen, hvor han vil stå i spidsen for OB i kampen om en topplacering i SAS Ligaen samt i pokalturneringen og Royal League, hvor OB allerede er klar til kvartfinalerne.\n- Det er med beklagelse, at jeg har meddelt, at jeg føler, at jeg er nødt til at vende hjem til Storbritannien for at have mere tid sammen med min familie. Det er det eneste, der ligger til grund for min beslutning, og jeg håber og er sikker på, at der vil være forståelse for det. Min tid i OB har været en af de bedste perioder, jeg har oplevet i fodbold. Spillertruppen og teamet omkring holdet har været helt fantastisk, og hver eneste dag har det været en glæde at arbejde med dem. Jeg er sikker på, at når Lars Olsen til sommer begynder sit arbejde i OB, vil han opleve et hold med stor motivation og i rivende udvikling. Indtil da har vi stadig mål og ambitioner, der skal forfølges, siger Bruce Rioch.\nNyt fra OB |28-06-2010\nMandag formiddag trænede OB?s superligatrup på Skagen Stadion for første gang på træningslejren på nordspidsen af Danmark. Efter formiddagens træning satte Lars Olsen sig ned og gav sin vurdering af truppens aktuelle form til OB Online\nNyt fra OB |27-06-2010\nSøndag eftermiddag drog OB's superligatrup traditionen tro på sommertræningslejr i Skagen. Men inden afgang trænede truppen i Ådalen i sol og sommer, og humøret og intensiteten var i top.\nSucces i første træningskamp\nNyt fra OB |25-06-2010\nOB mødte pokalmestrene fra FC Nordsjælland i sæsonens første træningskamp, og vandt med 1-0 på mål af Atle Roar Håland. Spillerne fik testet fysikken, og Lars Olsen fik set to prøvespillere i kamp.


EU-toppen leder efter billigere energi - Avisen.dk\nUSA's billige skifergas lægger pres på Europa for at få bedre styr på sin energiforsyning.\n22. maj 2013 10:12\nDet er ikke kun skattesnydere, EU-lederne går på jagt efter, når de onsdag lidt over middag samles til topmøde i Bruxelles.\nStatsminister Helle Thorning-Schmidt (S) og hendes kolleger er også på udkig efter billig energi til at sætte gang i den økonomiske vækst.\nEn væsentlig del af baggrunden er den enkle, at USA efter sin succes med at udnytte den kontroversielle skifergas i undergrunden har fået så billig energiforsyning, at amerikanske virksomheder kan producere markant billigere end deres europæiske konkurrenter.\nDet betyder ifølge Thorning, at der "er blevet rokket ved energipolitikken og priserne".\n- Der er ingen tvivl om, at den situation har skabt en eller anden form for usikkerhed blandt investorer og energiproducenter, sagde statsministeren på Christiansborg dagen inden topmødet.\nFrække aber sendes i eksil\nIfølge EU-Kommissionens oplæg til topmødet betaler europæiske virksomheder fire gange så meget for gas som amerikanske. Og EU's afhængighed af importeret energi står de næste 20 år til at vokse til mere end 80 procent af det samlede energiforbrug.\nDet er op til de enkelte medlemslande selv at bestemme deres såkaldte "energimix". Der er altså ikke lagt op til, at topmødet tager et stort ryk mod hverken skifergas, atomkraft eller vindenergi.\nMen lederne vil forsøge at prioritere deres indsats den kommende tid.\nGal elefant tramper ægtepar til døde\nDet skal blandt andet ske for at modvirke de baltiske landes ekstreme afhængighed af dyr, importeret gas fra Rusland. Og for at undgå enorme prisudsving hos Tysklands naboer mod øst, hvor priserne helt bogstaveligt svinger, som vinden blæser i Tyskland.\nDet handler også om at bruge den energi, EU faktisk har, mere effektivt.\nOg selv om især klimaskeptikerne i Polen og Tjekkiet kæmper imod, handler det for blandt andre Danmark også om at sikre, at behovet for billig energi ikke går ud over klimaet.\nUmiddelbart inden topmødet ser det ud til, at hensynet til klimaet og EU's mere langsigtede klimastrategi bliver nævnt i en enkelt sætning i topmødets slutdokument.\nMen det er ikke nemt at fastholde dén dagsorden, erkender statsministeren.\n- Der er ikke nogen tvivl om, at det er op ad bakke for os, der kæmper for en ambitiøs klimapolitik lige i øjeblikket, siger Thorning.\nSe turister stå på kanten af vulkan i udbrud\nVerdens største organismer er ved at dø


Frederik Lüttichau: Tredje kandidat til post som viceformand har meldt sig | LandbrugsAvisen\n15. oktober 2018 21:09\nFrederik Lüttichau: Tredje kandidat til post som viceformand har meldt sig\nFrederik Lüttichau - nu også kandidat til posten som viceformand i Landbrug & Fødevarer. Foto: Frederik Thalbitzer\nFrederik Lüttichau, Sektionen for Større Jordbrug, stiller op til valget om viceformandsposten i Landbrug og Fødevarer.\nFrederik Lüttichau, landmand og godsejer fra Lolland, har meldt sig i feltet af kandidater til posten som viceformand i Landbrug & Fødevarer.\nFrederik Lüttichau (56) er formand for Landbrug & Fødevarers sektion for Større Jordbrug og dermed medlem af Landbrug & Fødevarers primærbestyrelse.\nHan har lige siden Lars Hvidtfeldts meddelelse om, at han ikke genopstiller, været nævnt som en sandsynlig kandidat, da hans profil som større planteavler fra østdanmark ligger tæt op af Lars Hvidtfeldt.\nNu er beslutningen truffet, og Frederik Lüttichau skriver i en lang pressemeddelelse følgende om sit kandidatur:\n»Landbruget står overfor betydelige udfordringer med økonomien. Samtidig rammer vi en svær debat om miljø, vandplaner, pesticider, kvælstof, klima og nogle myndigheder, der søger at detailstyre landbruget. Vi møder grønne organisationer og politikere, der har mange holdninger, og som ikke altid har så travlt med at checke fakta, før de serverer vidtgående indgreb overfor landbruget.«\n»Der er ingen nemme løsninger på disse udfordringer,« skriver Fredrik Lüttichau.\n»Vi kan bedst få politik ført igennem ved en ordentlig dialog, og ved at præsentere løsninger, der er funderet på viden og på fakta.«\n»En stor tak til Lars Hvidtfeldt. Lars har i min optik skaffet gode resultater hjem til gavn for danske landbrug. Det er store sko der skal fyldes ud. Jeg har fulgt arbejdet tæt, og ved at det er stor indsats der skal ydes. Min situation er sådan, at jeg har en familie med store og selvkørende børn, og en virksomhed, der er vant til at jeg er meget væk.«\n»Jeg stiller op, fordi jeg gennem de seneste år kan se at vi kan ændre på vilkårene. Vi har fået ændret betingelserne for generationsskifte og gjort op med en snærende landbrugslov. Vi er kommet af med PSO-afgiften, med randzonerne og med landbrugspakken har vi fået mere kvælstof og ændret begrænsningerne i staldene. Det KAN lade sig gøre at gøre noget, der forbedrer vilkårene.«\n»Jeg har været med til at udvikle politik de seneste år, og jeg tror på at det kan nytte - og jeg har lyst til at kæmpe kampen for en positiv fremtid for danske landmænd.«\n»Når vi, efter min opfattelse, har en chance for at få ændret på betingelserne, så er det også fordi vi har en samlet organisation i Landbrug og Fødevarer og i SEGES. Vi har dygtige medarbejdere, der har det højeste faglige niveau, og så har vi en organisation der, når den er bedst, arbejder sammen - planter, svin, kvæg, fjer, mink, frø osv. Fuldtid, deltid, store og små landbrug.«\n» Vi er naturligvis ikke altid enige. Men når vi står sammen er vi stærke. Det kan kun lade sig gøre i respekt for hinanden, og med stædighed og vilje til at gøre noget for helheden. Det grundlag vil jeg meget gerne være en del af og arbejde for,« slutter Frederik Lüttichau.\nFAKTA om Frederik Lüttichau:\nLandmand, godsejer, driver Søholt-Ulriksdal på Lolland med godt 900 hektar, heraf er ca. 300 hektar forpagtet.\nFormand i Sektionen for Større Jordbrug (SJ), og medlem af Primærbestyrelsen i L&F siden 2012\nHar siddet i Sektorbestyrelsen for Planteproduktion fra 2013\nHar før starten som landmand i 2002 arbejdet i bl.a. Landbrugsraadet i 5 år, og været landbrugschef i Codan i 3 år.\nHar bl.a. en HD i Udenrigshandel og en MBA fra CBS.\nHar sammen med partnere startet vito rksomheder indenfor landbrugssektoren, GPS Steering Danmark, solgt 2014 (I dag ejet af Geoteam A/S); samt TraceCompany A/S, solgt 2018 (i dag ejet af Datamars A/S, Skandinavien).\n15. okt 13:30


Bjergbestigning på Svalbard - RejsRejsRejs\nRejsRejsRejs » Seneste indlæg » Rejseforedrag » Bjergbestigning på Svalbard\nNorge • Rejseforedrag\nBjergbestigning på Svalbard 🗓 🗺\n18. januar 2018 from 19:00 to 21:00\nical Google outlook Norge Rejseforedrag\n18. januar i Café Globen, København.\nNiels Frederiksen viser billeder og fortæller om 3 skiture i årene 2002-2017 med bjergbestigning i Atomfjeldene på Svalbard. Der er lidt om planlægning, træning, at overleve i Arktis, gennemførelse og nye udfordringer på grund af klimaforandringer. Og vi skal høre lidt historie fra den russiske kulbrydning på øgruppen der fortsætter den dag i dag.\nTagsAktiv rejse Bjerge Rejseforedrag København/Øst\nColombia • Rejseforedrag\nColombia 🗓 🗺\nTrekking i Ladakh 🗓 🗺\nKrigskorrespondent i verdens brændpunkter 🗓 🗺\nBliv rejseklogere her Vælg kategori Afghanistan (1) Afrika (2) Andorra (1) Antarktis (1) Argentina (6) Asien (1) Australien (5) Bermuda (1) Bhutan (1) Borneo (1) Brasilien (3) Cambodia (2) Canada (6) Colombia (3) Cook-øerne (2) Costa Rica (1) Cuba (2) Curacao (1) Den Dominikanske Republik (1) Ecuador (3) Egypten (1) Etiopien (2) Fiji (1) Filippinerne (3) Frankrig (3) Fransk Polynesien (2) Galapagos (2) Grækenland (1) Hawaii (1) Hviderusland (1) Indien (2) Indonesien (6) Irak (1) Iran (2) Irland (2) Island (1) Israel (1) Italien (4) Japan (5) Kasakhstan (1) Kenya (2) Kina (4) Kirgisistan (2) Laos (2) Litauen (6) Madagaskar (1) Madeira (1) Malaysia (2) Maldiverne (1) Marokko (4) Mozambique (1) Myanmar (1) Namibia (1) Nepal (3) New Zealand (6) Nordkorea (1) Norge (2) Om RejsRejsRejs (2) Pakistan (1) Palæstina (1) Peru (4) Portugal (1) Rejseblogs (2) Rejseforedrag (55) Rejseguides (19) Rejsemål (22) Rejsesjov (10) Reunion (1) Rusland (3) Samoa (1) Singapore (1) Skotland (1) Spanien (5) Sri Lanka (3) Sydafrika (4) Tanzania (6) Thailand (8) Tjekkiet (1) Tonga (2) Turkmenistan (1) Tyrkiet (1) Uganda (1) USA (12) Usbekistan (4) Velkommen til! (1) Vietnam (3)\nAustralien • New Zealand • Rejseforedrag\n179 har læst dette


Vrede Vera Af Kristina Murray Brodin → Køb bogen billigt her\nVrede Vera - Kristina Murray Brodin - Bog\nLea og Theo keder sig. ”Hvad skal vi lave'” spørger Lea. Det ved Theo ikke. ”Vi kan måske spørge Vera, om hun vil lege med os,” fortsætter Lea. ”Nej,” siger Theo. ”Hun er vred i dag.”\nIllustreret af: Lisa Lanning\nFakta om Vrede Vera\nBredde: 17.8Cm - Højde: 21.5Cm\nVrede Vera, Bøger, Bog\nVi prioriterer sikkerheden meget højt, for det er noget af det aller vigtigste at sørge for er i orden, når vi taler om e-handel. Med NETS godkendelse af vores løsning for online betaling, har vi fået den største garanti for, at sikkerheden bag din Internetbetaling er i orden. Derfor er handel og betaling hos Gucca.dk fuldstændig sikkert.\nVi giver altid 30 dages returret, og det er lige meget hvilket produkt, du har købt hos Gucca.dk. Så fortryder du af en eller anden grund dit køb, og ikke måtte ønske at beholde varen, kan du uden videre returnere varen til os, hvorefter vi sender dine penge retur. Du kan med fordel tage kontakt til os, før du vælger at sende din vare tilbage.\nVi ønsker ikke at du skal vente i alt for lang tid på din vare, og vi har derfor fokus på at sikre den hurtigste levering. Helt konkret modtager du din vare indenfor 1-2 hverdage, såfremt din vare er på lager. Den nøjagtige lagerstatus er altid synlig ud for hvert enkelt produkt. Du har altid mulighed for at sende en e-mail eller ringe, hvis du har spørgsmål til lagerstatus eller leveringstiden.\nI vores shop er det muligt at vælge mellem adskillige betalingsmetoder. Her kan du altid vælge netop den mulighed, der passer dig bedst. Du handler altid sikkert og trygt, lige meget hvilken af vores betalingsmetoder du gør brug af. Her finder du alle vores betalingsmuligheder. Vær opmærksom på, at hvis du benytter kreditkort, trækker vi først pengene den dag vi afsender dit produkt.\nSkulle du støde på problemer eller have spørgsmål, når du besøger Gucca.dk, ringer eller skriver du naturligvis bare til os. Du kan sende e-mail eller ringe til os mellem 10-15 på hverdage, og vi er klar på e-mail eller ved telefonen til at give dig kompetent hjælp med et smil på læben og i godt humør.\nDu har selvfølgelig mulighed for at følge ordren, når du handler hos Gucca.dk. Efter gennemførsel af købet kan du få adgang til din ordreside. Fra din ordreside kan du følge med i, hvor langt forsendelse er kommet. Og i samme øjeblik vi sender dine produkter, vil du få en mail med leveringsinformation fra os.\nDin anmeldelse af Vrede Vera\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_billedbøger path_bog_vredevera


Forlystelsesparker bruger milliarder på vanvittige virtuelle verdener | BT Samfund - www.bt.dk\n2. jul. 2019 - 8.47\nDrømmer du om at ræse om kap med Super Mario eller flyve galaksen rundt i dit helt eget rumskib? Så skal du ikke vente meget længere.\nTeknologier som virtual og augmented reality er lige nu ved at sparke forlystelsesparkerne ind i en helt ny tidsalder, hvor grænserne mellem virkelighed og fantasi fuldstændig udviskes.\nOg Danmark er også så småt hoppet med på vognen.\nDa Walt Disney åbnede dørene til Disneyland i Los Angeles 17. juli 1955, sammenlignede han forlystelsesparken med Lewis Carrolls eventyr 'Alice i Eventyrland'.\nTeknologi, som kan skabe en meget livagtig virtuel verden i 3D ved hjælp af en computer og virtual reality-briller.\nBrillerne ligner store dykkerbriller, hvor glasset er erstattet af en indbygget skærm, som omslutter hele synet.\nVirtual realitys historie er faktisk tæt knyttet til teateret. Da udtrykket 'virtual reality' i 1938 dukker op for første gang, er det i en novellesamling af franskmanden Antonin Artaud, hvor han beskriver teaterets virkemidler som 'la réalité virtuelle' – på engelsk oversat til virtual reality.\n»At besøge Disneyland er som at gå igennem spejlet i 'Alice i Eventyrland'. Disneyland giver mulighed for at træde ind i en helt anden verden.«\nMen selv Mickey Mouses far kunne umuligt forestille sig, hvor overbevisende forlystelsesparkernes fantastiske verdener ville se ud her 64 år senere.\nI dag kan man ride på ryggen af en virtuel drage i Disney Worlds stort anlagte 'Avatar'-forlystelse (baseret på filmen af samme navn), flyve på en magisk kost side om side med Harry Potter i Universal Studios i Orlando, Florida, og se fremtiden gennem virtual reality-briller, mens man suser gennem en gigantisk rutsjebane i Dubais hypermoderne virtual reality-forlystelsespark.\nOg netop virtual reality samt søsterteknologien augmented reality er godt i gang med at sparke forlystelsesparker verden over ind i en helt ny æra.\n»Der er ingen tvivl om, at virtual reality og augmented reality kommer til at forme fremtidens forlystelsesparker. Vi ser det jo allerede nu i flere amerikanske og kinesiske forlystelsesparker, hvor virtual reality enten bliver føjet til eksisterende forlystelser for at give en ekstra dimension eller sågar udgør hele forlystelser i sig selv,« siger Therkel Sand Therkelsen, stifter af virtual og augmented reality-messen 'CopenX'.\nForlystelse suger dig ind i 'Star Wars'\nI Walt Disney World Resort-shoppingcenteret Disney Springs i Orlando har de taget skridtet videre og lanceret en indendørs forlystelsespark udelukkende baseret på virtual reality.\nForlystelsen hedder 'Star Wars: Secrets of the Empire' og er lavet af det amerikanske VR-firma The Void.\nIført hjelm med VR-briller og en såkaldt haptisk dragt, der bruger elektrostimulering til at gengive fysiske effekter fra den virtuelle virkelighed (f.eks. projektiler, der rammer kroppen), bliver gæsterne transporteret ind 'Star Wars'-universet.\nForklædt som stormtroopers skal de lede et oprør mod det onde imperium.\nForlystelsen ligger i en kæmpe bygning bestående af et utal af blanke vægge, trapper og luft- og vandmaskiner, der skal simulere følelsen af vind og vejr.\nDer er altså tale om en virtuel verden med virkelige rammer, hvor man kan røre, høre, føle og mærke, mens det interaktive eventyr står på.\nTivolis designchef, Jacob Helenius, besøgte The Voids virtuelle 'Star Wars'-forlystelse i Orlando tidligere på året. Og han blev blæst bagover af oplevelsen.\n»Det var fuldstændig fantastisk. Jeg er så imponeret over, hvad man kan lave på så få kvadratmeter. Det ene øjeblik fløj jeg rundt i et rumskib, det næste skød jeg stormtroopers med en blastergun,« siger han begejstret.\nTivoli bygger virtuelle verdener\nOg begejstringen for de nye digitale teknologier er allerede smittet af på verdens næstældste forlystelsespark i hjertet af København.\nSiden 2017 har Tivolis besøgende haft mulighed for at suse rundt i rutsjebanen 'Dæmonen' iført VR-briller. Og da Tivoli åbnede dørene for vintersæsonen i begyndelsen af året, kunne besøgende prøve kræfter med virtual reality-forlystelsen 'Bring the Spring' i H.C. Andersen Slottet.\n'Bring the Spring' var kun en midlertidig forlystelse og er ikke længere at finde i Tivoli.\nMen det betyder ikke, at besøgende i fremtiden ikke får mulighed for at træde ind i virtuelle verdener, forsikrer Jacob Helenius.\n»VR kommer helt sikkert til at spille en større rolle i fremtiden i Tivoli. Vi er allerede med på sporet, så det ville være åndssvagt at kaste det hele over bord nu. Vi har taget alle børnesygdommene i opløbet. Så når vi fremadrettet vil arbejde mere med virtual reality, så er vi rigtig godt rustet,« siger han.\nDet er dog ikke kun virtual reality, som optager Tivolis designchef. Jacob Helenius ser også et kæmpe potentiale i søsterteknologien augmented reality.\n»Det ville jo f.eks. være helt oplagt at lave et horrorunivers, hvor gæsterne kan bevæge sig rundt og interagere med hologram-monstre og lignende uhyggelige virtuelle lag. Mulighederne for augmented reality synes uendelige,« siger han.\nSuper Mario får sin egen forlystelse\nI modsætning til virtual reality, der transporterer brugeren ind i en digital verden, bringer augmented reality den digitale verden ud i den fysiske verden i form af hologrammer og digitale tredimensionelle billeder.\nSpillet 'Pokémon Go', der tog verden med storm for nogle år siden, benytter sig af denne teknologi.\nMen der er sket utrolig meget med augmented reality, siden millioner forsøgte at fange digitale japanske tegneseriefigurer på gader og stræder kloden rundt.\n»Nyt udstyr som HolloLens 2 og Magic Leap bruger kameraer og sensorer til at opfange og analysere den fysiske virkelighed, så det digitale lag fremstår langt mere troværdigt og i samspil med omgivelserne,« forklarer Therkel Sand Therkelsen, direktør for 'CopenX'.\nOg det helt store gennembrud for augmented reality i forlystelsesparker kan meget vel komme allerede næste år, når Universal Studios i Orlando, Florida, slår dørene op til 'Super Mario World'.\nForlystelsen, der er baseret på Nintendos populære computerspil af samme navn, har kostet 3,6 milliarder kroner. Og en stor sjat af de penge er gået til udviklingen af et helt nyt augmented reality-system.\nPræcis hvad man kan forvente under besøget hos Super Mario og co., er endnu uvist. Et godt bud er dog, at teknologien vil bringe det populære spil 'Super Mario Kart' til live, så gæsterne kan ræse forbi virtuelle forhindringer og plaffe modstandere ned med hologram-skildpaddeskjolde.\nI modsætning til virtual reality, der lukker virkeligheden ude for at bringe brugeren ind i fantasiens verden, bringer augmented reality fantasien ud i virkeligheden.\nDet mest berømte eksempel på augmented reality er spillet 'Pokémon Go', hvor man skal jage hologram-udgaver af japanske tegneseriedyr, som giver spillerne mulighed for at fange, kæmpe med og træne virtuelle pokémoner, der forekommer i den virkelige verden.\nLego satser på virtual reality\nHos Danmarks største turistattraktion uden for København holder man også skarpt øje med augmented og virtual reality.\nMen det er ikke teknologien, der skal være afgørende for, i hvilken retning Legoland i Billund skal gå i fremtiden, forklarer forlystelsesparkens direktør, Christian Woller.\n»Når folk vælger Legoland, så gør de det, fordi de får en sjov oplevelse med børnene. Og det skal vi holde fast i. Vi vil rigtig gerne bruge nye teknologier til at fremme dette aspekt, men vi vil ikke lade teknologien styre, hvor vi bevæger os hen,« siger han.\nVirtual Reality er allerede integreret i flere af Legolands parker i udlandet.\nOg siden 2016 har børn og barnlige sjæle haft mulighed for at rejse gennem et NINJAGO 4D-univers i forlystelsesparken i Billund.\nHer skal man bruge sine ninja-færdigheder til at skyde digitale forhindringer væk i en virtuel verden.\nNetop denne form for interaktivitet og brugerinddragelse, hvor samarbejde og leg er i højsædet, er et essentielt element i Legolands fremtidige digitale satsninger.\n»Vi skal bruge teknologierne til at bringe vores Lego-univers til live, for børnene skal være medskabere frem for passive tilskuere. Det tror jeg, der er meget mere fremtid i for os,« siger Christian Woller.\nOm det bliver augmented reality, virtual reality eller en tredje teknologi, der kommer til at definere fremtiden for forlystelsesparker, er stadigvæk i spil.\nMen én ting er sikkert: Der er ikke råd til at hvile på laurbærrene. Som forlystelsesparkernes grand old man, Walt Disney, udtrykte det for mere end seks årtier siden under åbningen af Disneyland i Californien:\n»Vi bevæger os hele tiden fremad og åbner konstant nye døre og skaber nye ting, fordi vi er nysgerrige. Det er vores nysgerrighed, der bliver ved med at lede os ned ad nye og spændende veje.«\nTivoli åbner for ny sæson: Bruger 100 millioner kroner på nye forlystelser\nNy forlystelsespark på vej til Danmark


'Tortur for åben skærm': Nu taler 'X Factor'-deltagere om stoledrama | BT Film, TV og Streaming - www.bt.dk\n25. jan. 2020 - 21.56\nDet var en regulær stoledans, publikum og seere var vidne til lørdag aften, hvor årets første 5 Chair Challenge i 'X Factor' løb over skærmen.\nDen 44-årige sangerinde Danielle Emilie Ravn var en af hovedpersonerne.\nHun nåede dårligt nok at sætte sig til rette i stolen, før Oh Land brat skiftede mening og sendte hende hjem til fordel for 26-årige John Obhasa Clausen, der ellers kort forinden havde mistet sin stol til selvsamme Danielle.\n»Det er jo tortur for åben skærm,« sagde Oh Land selv om sin brutale vaklen mellem de to deltagere.\nDanielle Emilie Ravn formåede dog at forholde sig cool, selvom hun blev 'snydt' for en stol.\n»Jeg syntes selvfølgelig, det var ærgerligt, for jeg ville rigtig gerne have været videre til bootcamp og liveshowene, men jeg følte, jeg havde gjort, hvad jeg kunne,« siger hun og fortsætter:\n»Jeg tror bare, at jeg tænkte, at hvis jeg kommer videre, kommer jeg videre, og hvis jeg ikke gør, så er det sådan, det er. Jeg ville ikke tigge og bede Oh Land, for hun kunne jo tydeligvis bare ikke se fidusen i, hvad jeg leverede.«\n»I bagklogskabens klare lys skulle jeg måske have valgt et covernummer i stedet for at synge min egen sang, for det ville Oh Land måske bedre have kunnet arbejde med. Men jeg ved ikke engang, om det ville have været nok. Jeg har en lidt mere oldschool lyd, som hun åbenbart ikke synes er så fed.«\nMens Danielle Emilie Ravn måtte gå skuffet hjem fra den dramatiske stoledans i 5 Chair Challenge, var der bedre humør hos John Obhasa Clausen, der endte med at få sin stol tilbage – og beholde den.\nHvordan var det at blive sendt ud og så alligevel blive hentet tilbage?\n»Jamen, for at være ærlig kunne jeg ikke rigtig forstå, at jeg blev smidt ud i første omgang. Jeg fik som nærmest den eneste ingen kritiske kommentarer efter min sang, og alligevel blev jeg valgt fra. Det forstod jeg ingenting af på det tidspunkt,« siger han og fortsætter:\n»Men det var da vildt, at jeg så blev hentet tilbage. Jeg var dog meget forvirret på det tidspunkt, og det eneste, jeg husker, er, at jeg kan høre publikum råbe mit navn. Det var nærmest helt surrealistisk.«\nHar du så fået snakket med Oh Land om, hvad du skal gøre anderledes til den kommende bootcamp?\n»Jeg har prøvet at bringe det lidt på bane, men vi har ikke forfærdeligt meget tid med vores dommer, så jeg mangler faktisk stadig sindssygt mange svar på, hvad der skete til 5 Chair Challenge,« siger John og fortsætter:\n»Jeg føler, jeg leverede, hvad jeg skulle, men hun (Oh Land, red.) følte ikke, at jeg havde rykket mig nok. Jeg må vel bare forsøge at vise hende, at jeg kan levere alt, hun vil have, og mere til.«\nTil B.T. fortæller Oh Land lidt om, hvad der gik gennem hendes hoved, da hun skiftede mening fra den ene deltager til den anden:\n»Jeg tror helt overordnet, at det bare var en sindssygt presset situation. Det er vigtigt at tage det rigtige valg, fordi det er så afgørende for hele det næste forløb, så man skal virkelig tænke det godt igennem og give sig selv lov til at rette op på de fejl, man laver, da det ellers får alvorlige konsekvenser,« siger hun og fortsætter:\n»Så dét, det handlede om, var nok bare, at jeg forsøgte at rette min fejl så godt som muligt.«\nJohn er lidt forvirret over, hvad han gjorde forkert, siden du i første omgang smed ham ud. Hvad har du at sige til ham?\n»Det er vigtigt at sige, at der ikke er nogen af de deltagere, der ryger ud, som har gjort noget forkert,« siger Oh Land og fortsætter:\n»I den her situation handlede det om, at Danielle rent faktisk havde udviklet sig helt vildt fra vores første møde. Hun havde virkelig taget kritikken til sig, og det belønnede jeg så i det øjeblik, selvom jeg faktisk ikke vidste, hvad min vision var for hende.«\n»Lige efter jeg havde taget valget, kunne jeg dog bare mærke, at det var John, der skulle sidde i den stol, for han gjorde det så godt, og jeg har en vision for ham – han havde bare ikke rykket sig så meget som Danielle.«\nOh Land er i år dommer for solisterne over 23 år. Hun sendte lørdag John, Ilona, Nicklas, Kali og Elina videre fra 5 Chair Challenge til bootcamp.\nBlachman kaldte Danielle for 'kedelig heteroseksuel: 'Det var meget, meget mærkeligt'


Guds Hånd af Philip Kerr - Hæftet Bog - Gucca.dk\n2. Bind. London City skal spille Champions League-kamp imod Olympiakos i et kriseramt Athen. Uroen ulmer i gaderne, og de græske fans er mere end villige til at lade frustrationerne gå ud over... Læs mere.\nMen end ikke Scott kan forudse den kommende katastrofe: Citys stjernespiller kollapser og dør under kampen. Alt tyder på et hjerteanfald, men sagen viser sig hurtigt større, da også en escortpige med forbindelse til Londonholdet findes død. Scott og hans hold bliver derfor tilbageholdt i Athen, og han påbegynder sin egen efterforskning. Guds Hånd er anden, fritstående bog i serien om den ambitiøse fodboldmanager Scott Manson.\n"Philip Kerr giver et fascinerende indblik i en korrupt fodboldverden, hvor lyssky investeringer og fordækte spillerhandler snarere er reglen end undtagelsen. Det gør han så gudsbenådet, at vi er tæt på at se Diego Maradona (ham med Guds hånd) finte med bolden snurrende foran støvlesnuden omsat til litteratur." - Politiken, 5 hjerter\nVi vægter sikkerheden meget højt, for det er noget af det vigtigste at have styr på, når vi snakker e-handel. Med NETS godkendelse af vores løsning for betaling online, har vi fået den optimale garanti for, at sikkerheden bag din online betaling er i top. Derfor er det også 100% sikkert at købe og foretage betaling hos Gucca.\nDe 30 dages fuld returret gælder naturligvis alle produkter hos Gucca. Så hvis du har fortrudt købet, og ikke måtte ønske at beholde din vare, så sender du blot varen, og dine penge bliver refunderet. Det er altid en god ide at kontakte os, inden du returnerer din vare til os.\nVi er klar over, at du er utålmodighed efter at få din vare, og vi har derfor skruet op for leveringshastigheden, så produktet kommer sikkert og hurtigt frem til dig. Helt konkret modtager du din vare indenfor 1-2 hverdage, hvis din vare er på lager. Den præcise lagerstatus er synlig ud for hver enkelt vare. Spørgsmål til lagerstatus og/eller leveringstid? Så tøv ikke med at tage fat i os.\nI vores shop har du mulighed for at vælge mellem adskillige betalingsmetoder. Der er selvfølgelig frit valg blandt vores betalingsformer - du gør brug af den, der passer dig bedst. Lige meget hvilken betalingsmetode, du benytter - kan du føle dig sikker og tryg. Se hvilke betalingsmuligheder du har hvis du klikker på linket. Husk at vi først trækker pengene fra din bankkonto, den dag vi sender varen til dig - såfremt du anvender betalingskort.\nHar du spørgsmål, eller støder du på problemer i forbindelse med dit besøg på Gucca.dk, er du altid velkommen til at tage kontakt til os. Du kan ringe eller sende e-mail til os alle hverdage mellem kl. 10-15, og vi er altid klar til at yde dig den hjælp, du ønsker, med et smil på læben og godt humør.\nHvis du ønsker det, har du mulighed for at spore din forsendelse, fra det sekund vi afsender din ordre, til du modtager den. Når du har betalt og modtaget din kvittering, får du mulighed for at besøge din ordreside. På din personlige ordreside kan du se, hvornår din forsendelse er blevet afsendt. Og i det øjeblik vi afsender dine varer, vil du modtage en mail fra os.\nKerr, Scott Manson, Kampagne-Modtryk-Q4, Guds Hånd, Bøger, Bog\nDin anmeldelse af Guds Hånd\nproduct_stock_yes product_offer_yes product_preorder_no\tproduct_buyable_yes product_group_bog path__forside path__bøger path__krimiogspænding path__philipkerr path__scottmanson path__gudshånd\n179,95 krJanuarvinduet - Bog


Maj tilbageblik – Bookish Love Affair\ntilbageblik 31. maj 2019 31. maj 2019 by Regitze Xenia\n*reklame: indeholder et enkelt anmeldereksemplar fra Rosinante&Co samt omtale af events jeg var inviteret til.\nMaj måned har været en sær størrelse. Jeg har ikke rigtig kunne finde ud af, hvorfor. Det har også været en virkelig spændende måned, hvor jeg har haft mange gode oplevelser og alt i alt har det været en god måned. Vejret har ikke rigtig været på min side, jeg savner solskin og varme, men sådan er det nok altid her i foråret.\nI maj måned har jeg:\n… været til en spændende forlagsdag hos Lindhart og Ringhof og hørt om nogle af deres kommende udgivelser. Jeg er blevet ret nysgerrig på bøger, jeg normalt ikke er så orienteret imod og jeg elsker det. Det er altid sjovt at opdage nye forfattere, nye genrer og nye ting, man kan lide.\n… haft en vildt hyggelig eftermiddag og aften sammen med mine veninder fra universitetet. Det er sjovt, for det var faktisk en dag, der fik mig til at slappe rigtig meget af. Vi står alle sammen i mere eller mindre samme situation, her næsten et år efter vi blev færdige og jeg har det med at være ekstremt hård ved mig selv over at tingene ikke er gået efter min plan. Så det var befriende på bedste måde rigtigt at forstå, at jeg ikke er alene og at jeg ikke er forkert.\n… apropos, så var jeg også til en skøn brunch med en masse andre bogbloggere i anledning af at Ditte Wieses nye bog udkommer på tirsdag. Vi snakkede rigtig meget om planer og forventninger og presset om at være perfekt og det var så skøn en dag. Jeg har et helt indlæg klar til jer om det til på mandag.\n… været i Fantask og Politikens Boghal, når nu man for en gangs skyld (eller to ganges skyld) er i København, så ville jeg gerne ind og browse begge steder. Jeg købte også lidt nyt og jeg tror nok, der kommer et maj book haul på bloggen inden alt for længe.\n… købt endnu flere nye bøger, fordi jeg faldt over to forskellige personer, der solgte bøger i Sagaen om Isfolket. Så jeg har næsten fuldendt min samling nu, hvilket betyder at jeg jo egentlig bare kan vende min opmærksomhed mod alle Margit Sandemos andre bøger.\n… forsøgt at komme igang med at sy igen, jeg har en del muleposer fra bogbokse, som jeg vil lave om til pudebetræk, så det er nogle ret overskuelige projekter, men jeg har svært ved at sparke mig selv i gang.\n… grillet. Åh, jeg elsker når det begynder at blive vejr til at grille.\n… modtaget min første Illumicrate boks, som jeg har et videoindlæg af klar til på søndag. Det er boksen, der er inspireret af Illuminae og andre science fiction serier og jeg har glædet mig SÅ meget.\n… stadigvæk ikke set et eneste afsnit af sæson 8 af Game of Thrones. Jeg har heller ikke rigtig lyst til det, efter alt jeg har hørt om den sæson, både ren negativitet og mere konstruktiv kritik. Jeg tror bare ikke, jeg orker det. Jeg er så dårlig til at se serier i forvejen.\n… fundet en masse nye BookTubers at følge og jeg synes, det er så herligt. Jeg vil især gerne finde nogen, der læser bredt og ikke kun YA, og nogle gange føles det lidt som at jeg støder på en skjult skat.\n… er jeg startet på at planlægge en fælleslæsning af Spektrum-serien, med tilhørende konkurrencer og præmier, planlægning og generel brainstorming. Det bliver så godt! Stay tuned.\nSelvfølgelig har jeg også læst rigtig mange bøger, det er blevet til 18 bøger i løbet af maj måned, 2 lydbøger og 16 fysiske bøger, så jeg er rimelig godt med. Jeg har sat mit Goodreads mål op, foreløbigt til 150, og det viste sig at være meget godt, da jeg nåede op på 101 bøger for et par dage siden. Jeg leger lidt med tanken om at sætte det op til 200, men for nu tror jeg at jeg lader det være og ser, hvad der sker.\nDe bøger, jeg har læst i løbet af maj fordeler sig således:\nModstand 1942-1943 – Samarbejdets fald (Modstand #2) af Niels-Birger Danielsen.\nDreams of Gods and Monsters (Daughter of Smoke and Bone #3) af Laini Taylor.\nOndskabens engel (Den store djævlekrig #4) af Kenneth Bøgh Andersen.\nDen forkerte død (Den store djævlekrig #3) af Kenneth Bøgh Andersen.\nThe Subtle Knife (His Dark Materials #2) af Philip Pullman.\nOnyx and Ivory (Rime Chronicles #1) af Mindee Arnett.


Indkvartering i Malaga - Debla Spansk skole\nNogle af vores lejligheder ligger i gåafstand til skolen og andre maks. 20 med bus. Disse lejligheder har alle mere end ét værelse, samt enten ét eller to badeværelser, en stue og et fuldt møbleret køkken med vaskemaskine. Indkvarteringen er reserveret fra dagen før kursets start til dagen efter kursets slutning. Der er mulighed for at bestille ekstra overnatninger.\nI delelejlighederne forefindes der:\n– Dobbelt- eller enkeltværelser\n– Fuldt møblerede køkkener samt vaskemaskiner\n– Ved ankomsten får du udleveret sengelinned, men du bedes medbringe dine egne håndklæder.\nDenne type lejlighed er forbeholdt én eller to personer. Disse lejligheder ligger 10 min. gang fra skolen, 5 min. fra stranden og 10 min. til centrum af Malaga.\nLejlighederne har, udover en fantastisk placering, de nødvendige faciliteter tilknyttet, for at gøre dit ophold på Debla så behageligt som muligt.\nI den private lejlighed forefindes der:\n– Dobbelt- eller enkeltværelser.\n– Fuldt møbleret stue og køkken inkl. husholdningsapparater (vaskemaskine, ovn, mikroovn, kaffemaskine).\n– Lagner og håndklæder.\nSkolen tilbyder også indkvartering i et studenterresidens. Du kan vælge mellem enkelt- eller dobbeltværelse og vælge mellem morgenmad, halv- eller helpension. Denne type indkvartering er tilgængelig både for grupper og enkeltpersoner.\nIndkvartering hos en familie er idéel for de elever, der ønsker at integrere sig i en spansk families hverdag og lære den spanske gastronomi at kende. Spaniernes åbne væremåde gør det nemt at komme i snak med dem, og dermed kommer du hurtigt til at forbedre dit spanskniveau.\nVi samarbejder med udvalgte familier, som kontinuerligt bliver evalueret, så vi er sikre på, at vores elever får et behageligt ophold hos dem.\n– Dobbelt- eller enkeltværelse\n– Halvpension eller helpension\nHvis det drejer sig om et dobbeltværelse, og to personer kommer til at bo sammen, sørger vi for, at aldersforskellen maksimalt er 5 år.\n– Værelse som bestilt. Indkvarteringen er reserveret fra dagen før kursets start til dagen efter kursets slutning.\n– Anvendelse af fællesarealer\n– Måltider (efter aftale med familien)\n– Ugentlig skift af sengetøj\n– Én ugentlig vask (hvis du har brug for mere end én vask, er prisen 6 € pr./ekstra vask)\nEn anden indkvarteringsmulighed er på hotel. I Málaga findes der utallige hoteller, som også ligger tæt på skolen.


Turister lagde 967 millioner kroner i Danmark i forbindelse med ishockey-VM | Sports-blog.dk\n238.000 gæster fra mere end 80 lande var med, da det første Ishockey VM på dansk grund fandt sted i maj måned i år. Nu viser en ny rapport, at turneringen skabte et rekordhøjt turismeforbrug på knap en milliard kroner, hvor langt hovedparten kom fra udenlandske tilskuere.\nAirbnb har nu offentliggjort, at de oplevede et kæmpe boom i antal overnatninger i København og Herning i forbindelse med...\nAnklager frafaldet i forbindelse med Hillsborough-tragedien\nAnklager mod forhenværende politichef Norman Bettison i forbindelse med Hillsborough-tragedien er frafaldet grundet manglende beviser. Tragedien fandt sted ved Tragamonedas...\nDe tiltalte er de to tidligere præsidenter for Det Tyske Fodboldforbund (DFB) Theo Zwanziger og Wolfgang Niersbach samt Horst Schmidt...\nDR og Politiken skriver, at den danske cykelrytter Jakob Fuglsang i en rapport bestilt af cykelsportens uafhængige antidoping organ (CADF) sættes...\nI 2028 skal Los Angeles været værter for de olympiske sommerlege. Arrangørerne bag har netop fremlagt en økonomisk plan for...\nGustav Nyquist med Tre Kronor til Danmark\nFor to år siden var Detroit Red Wings Gustav Nyquist Sveriges helt store VM-stjerne. Nu er svenskeren meldt klar til...\nUdgivet iIshockey Ishockey VM 2018 Sportsøkonomi


Klumme: Hvad kommer UFC-salget til at betyde? Godt eller skidt? – MMADK\nPosted by Ehsan Faizzad 13. July 2016 mode_comment0\nUFC har officielt skiftet ejerskab, men hvad kommer det massive ejerskifte til at betyde for sporten og for verdens førende MMA-organisation? Er det godt eller skidt? Jeg vil forsøge at overskueliggøre det uoverskuelige.\nOrdet historisk bliver nu om dage med de sociale mediers boom brugt i flæng af personer og medier, der prøver at overgå hinanden. Men en sjælden gang havde ordet fundet sin perfekte plads i det komplekse og sensationsprægede landskab.\nMandag den 11. juli 2016 var dagen, hvor historie for alvor blev skrevet i MMA-verden. UFC bekræftede de tidligere rapporter om et salg, og nu var verdens suverænt største MMA-organisation på officiel vis blevet solgt til agenturet William Morris Endeavor (WME) | International Management Group (IMG).\nPrisen var ifølge New York Times og ESPN astronomiske 26,9 milliarder kroner! Ja, du hørte rigtigt. Fertitta-brødrene og UFC-præsident Dana White kan nu tilskrive sig rekorden for det største franchise-salg i international sportshistorie. Det kan man om noget kalde genial forretningssans, eftersom de i 2001 selv købte UFC for en “sølle” pris af 13,4 millioner kroner.\nHvem og hvad er WME-IMG?\nNavnet på de nye ejere WME-IMG er lige så kompleks sammensat som en forudsigelse af fremtiden for UFC og MMA-sporten som helhed. WME-IMG er ikke alene om ejerskabet. Strategiske investorer som Silver Lake Partner, KKR, MSD Capital, L.P. og MSD Partners, L.P. har med hver deres rolle og ekspertise også en andel i firmaet. Fx er Silver Lake Partner kendt for bl.a. deres teknologiske ekspertise og MSD Capital for deres flair for investering med Michael Dell som ejer. Ja, du husker rigtigt. Verdens 35. rigeste mand ifølge Forbes, og ham der lavede de gode gamle Dell-computere.\nMen hvem og hvad er WME-IMG så? Agenturet William Morris Endeavor opkøbte i 2012 agenturet International Management Group for en rapporteret sum af 16,1 mia. kroner. WME havde op til 2013 været involveret i film, TV og musikbranchen med en imponerende klientliste indeholdende Oprah Winfrey, Justin Timerlake, Ben Affleck, Rihanna og mange andre stjerner. IMG var på den anden side en seriøs spiller inden for sport, medie og modebranchen. Sammen var de stærkere og kunne nu konkurrere imod den enorme konkurrent Creative Artists Agency i Californien.\nUFC’s salg til WME-IMG betyder, at rigmanden Lorenzo Fertitta forlader sin magtfulde post som adm. direktør. Dana White forbliver på posten som UFC’s præsident de næste fem år og får ni procent af virksomhedens årlige nettooverskud. Fertitta vil dog stadig have en mindre, ukendt andel i firmaet, ligesom det emiratarabisk-ejede Flash Entertainment stadig vil bibeholde 10 % af ejerskabet ifølge ESPN. Det vides ikke med sikkerhed, om White vil have en yderligere andel i det nye ejerskab.\nIngen ny adm. direktør er udnævnt endnu, men glem ikke navnene Ari Emanuel og Patrick Whitesell. De er begge adm. direktør for WME-IMG og forventes naturligvis at udgøre en afgørende rolle i UFC i fremtiden.\nNyt ejerskab betyder en ny æra\nNu drager vi videre til det sværeste spørgsmål, der byder på mange teorier, gisninger og formodninger. Hvad kommer salget af UFC til at betyde, og er det godt eller skidt for sporten, atleterne og fansene?\nDet famøse udtryk “Business as usual” har Dana White ofte brugt i forbindelse med strukturelle ændringer i UFC, herunder opkøbet af MMA-organisationen Strikeforce i 2011. Men tiden har også vist, at “Business as usual” ikke bare betyder “Business as usual” i en MMA-sammenhæng. Et nyt ejerskab betyder en ændring på mange fronter, som på en eller anden måde kommer til påvirke sporten på godt eller ondt.\nFertitta-brødrene og Dana White har været de afgørende personer, der har fået sporten til at vokse massivt siden købet i 2001. UFC og MMA vil med sikkerhed ikke være, hvor det er i dag, var det ikke for deres passion og vedholdende arbejdsindsats igennem årene. På godt og ondt vidste vi, hvad vi kunne forvente af White og Fertitta-brødrene. Med de nye ejere kan vi endnu ikke sige, om det bliver godt eller skidt, men en ting er sikkert. Det bliver i hvert fald ikke det samme.\nDana White har tidligere understreget mange gange, at han ikke vil fortsætte som præsident for firmaet, hvis hans bedste ven og forretningsparter Lorenzo Fertitta skulle stoppe. Nu er Fertitta her ikke længere, men White har alligevel valgt at fortsætte. Sandsynligvis for at sikre en blød overgang og stabilitet, der kan vise vejen for de nye ejere i det komplekse MMA-univers.\nMan kan ikke uddanne eller læse sig frem til Dana Whites komplekse rolle og ledelse af UFC. Men hvor længe bliver White på posten, når han vel at mærke ikke har samme beføjelser som tidligere og ikke arbejder side om side med sine bedste ven? Er den kontroversielle og karismatiske præsident og promotor stadig at finde i UFC om fem år? Jeg vil ikke blive overrasket, hvis han til den tid har gjort Lorenzo Fertitta selskab. White forventes med sit tidligere ejerskab af 9 % at have indtjent ca. 2,4 milliarder kroner på handlen ifølge ESPN.\nHvorfor blev UFC solgt til svimlende 27 milliarder?\nKøbprisen virker høj og nærmest absurd, når man i retur blot modtager varemærket U-F-C og en stald af +500 fightere under kontrakt. Hvorfor har WME-IMG så valgt at købe UFC for svimlende 27 milliarder kroner – næsten det dobbelte af et gennemsnitligt NFL-hold.\nDer er naturligvis flere grunde. Først og fremmest køber man ikke kun verdens største MMA-organisation, når man har lagt UFC på købmandsdisken. Man køber i virkeligheden en hel sport, hvor man med sine mange midler kan forme og ændre, som man nogenlunde lyster. MMA bliver ofte omtalt som verdens hurtigst voksende sport i verden, men i virkeligheden vil det måske være mere korrekt at kalde UFC for den hurtigst voksende sportsorganisation i verden.\nDerudover har UFC i årevis forsøgt at komme ind over Kinas fastlandsgrænser, hvor potentialet for økonomisk succes er enorm. Indtil videre er det kun lykkes at afholde to stævner i den selvstyrende region Macao, en kinesisk pendant til Amerikas Las Vegas, men det kinesiske fastland er stadig et uberørt område for UFC, der synes at have nået sit højeste potentiale i Nordamerika. Det kan WME-IMG’s kinesiske partnerskab potentielt hjælpe dem med og på den måde udvide målgruppen med op til 1,4 milliarder kinesere.\nVi må heller ikke glemme den teknologiske udvikling, som er nærmest skræmmende nu om dage. Følger man ikke med i den lynhurtige udvikling af nye platforme og sociale medier, kan en virksomhed hurtigt blive hægtet af og glemt i mængden. Hertil kommer digital pirateri, som får større og større indpas i det moderne samfund, som vi så det med bl.a. pladeselskabernes store nedtur. Få mennesker gider at købe CD eller film længere. Alt er alligevel tilgængeligt på nettet med bl.a. de nye streamingtjenester.\nMen UFC tilbyder “must see” live-indhold for en ung demografi, som gør dem unikke og meget værdifulde selv mange år frem i tiden. UFC’s TV-seertal er generelt set på vej frem i USA, mens det generelle TV-seertal er faldende. Ligesom koncerter vil folk gerne rejse kloden eller landet rundt for at overvære de store begivenheder og kampe fra lægterne, hvorfor UFC-stævner ofte er eftertragtet og udsolgt. Endvidere er UFC allerede på forkanten med streamingtjenesten UFC Fight Pass, som kan bedst beskrives som kampsportens Netflix – noget der i fremtiden sandsynligvis vil afløse pay per view-ordningen.\n27 milliarder kroner burde også fortælle alle sammen inkl. atleterne, at enhver fighter i UFC er meget mere værd, end det hidtil har været antaget. Det er altså ikke Conor McGregor, Ronda Rousey og Brock Lesnar, der alene sætter den skyhøje købspris, men de omtalte +500 fightere tilsammen hånd i hånd med varemærket U-F-C. Alligevel estimeres det ifølge MMAFightings insider Dave Meltzer, at fighterne blot modtager 12-14 procent af den samlede bruttoomsætning i modsætning til sportsligaer som NFL, NBA og MLB, hvor delingen er cirka fifty-fifty.\nVi er på vej videre til en ny æra med nye ledere og nye tider – om vi vil det eller ej. Et ejerskifte vil uden tvivl betyde en forskel, som vi mærker først et stykke hen ad vejen. Positiv eller negativ? Det ved vi ikke endnu, men den 11. juli 2016 var en historisk dag, som vil være fuldstændig afgørende for UFC og sportens fremtid.


Spil træningskampe med Forårsbold 2021\nFra 1. marts har myndighederne åbnet op for fodboldkampe! Derfor tilbyder DBU Sjælland i samarbejde med DBU Lolland-Falster en serie træningskampe med tilbuddet Forårsbold 2021. Der er tilbud for alle rækker fra U5 til M+60 og K+29.\nTurneringstilmelding for senior er åben\nDer åbnes for tilmelding gennem KlubOffice til og med torsdag d. 04.03.2021. Læs mere her om hvilke rækker det handler om ...\nTurnerings information forår 2021\nDe skærpede restriktioner er indtil videre forlænget til 28. februar 2021. Her er orientering om herre senior turneringen for foråret 2021.\nDe skærpede Corona-restriktioner, nedlukningen af stort set alle fodboldaktiviteter betyder, at DBU Lolland-Falster overgår til et minimumsdrift for at kunne servicere klubberne bedst muligt trods de vanskelige vilkår.\nTOP-center skifter navn og overgår til drift\nProjekttitlen ryger, når Projekt TOP-center fra 1. juli skifter navn til ATK+ center og samtidig overgår til daglig drift. Dermed vil DBU også fremadrettet have ekstra fokus på at give børn med særlige forudsætninger ekstra træning og udvikling i lokale miljøer.